
A.1 Základné údaje
A.1.1 Hlavné ciele riešenia a problémy, ktoré územný plán rieši.
· Údaje o dôvodoch obstarania ÚPD
Obec Odorín nemala doposiaľ spracovanú žiadnu územnoplánovaciu dokumentáciu. Potreba nových rozvojových plôch, hlavne pre bývanie, šport a rekreáciu, ale aj pre výrobnú činnosť, núti zhodnotiť potenciál obce v každom smere a navrhnúť optimálne rozvojové koncepcie aj s ohľadom na väzby k širšiemu urbanistickému priestoru. Akceptácia nadregionálnych rozvojových koncepcii v území vyjadrených v ÚPN VÚC Košického kraja , výrazným spôsobom zasahujú do organizácie územia. Optimalizácia rozvojových potrieb obce a zachovanie prírodného potenciálu kultúrnej krajiny je jedným z dôležitých úloh spracovanej územnoplánovacej dokumentácie.
· Údaje o obstarávateľovi a spracovateľovi ÚPD
Obstarávateľ územného plánu obce
: Obec Odorín
Odborne spôsobilá osoba pre 
obstarávanie ÚPD



: Ing. Kunák Ján, Stará Ľubovňa
Spracovateľ ÚPD 



: Ing. arch. Pastiran Ján, Sp. Nová Ves  
Hlavný riešiteľ



: Ing. arch. Pastiran Ján
Architekt urbanista



: Ing. arch. Mihalko Lukáš
Technická infraštruktúra


: Tercia Ing. Jochmann Juraj
Dopravné riešenie 



: Ing. Pejko Vojtech 
Ekológia 




: Barlog Milan
· Hlavné ciele riešenia
Hlavným cieľom Územného plánu obce Odorín je zabezpečiť trvalý súlad všetkých činností v riešenom území a:
· zhodnotiť súčasné podmienky pre rozvoj obce a na ich základe navrhnúť funkčné využívanie a priestorové usporiadanie územia obce, vrátane vhodných rozvojových lokalít
· navrhnúť opatrenia na zvýšenie kvality životného prostredia v obci
· vymedziť plochy pre novú bytovú výstavbu
· vytvoriť územno-technické podmienky pre rozvoj ekonomických aktivít v obci
· doriešiť dopravné problémy obce
· navrhnúť chýbajúce zariadenia technického a sociálneho vybavenia obce
· navrhnúť územno-technické opatrenia na zapojenie obce do systému cestovného ruchu na strednom Spiši a vytvoriť urbanistické podmienky na rozvoj turizmu v obci
· lokalizovať plochy pre verejnoprospešné stavby
· vymedziť časti obce, pre ktoré treba obstarať a schváliť územné plány zóny
-
Predmetom aktualizácie územného plánu sú následovné zmeny a doplnky :


Zmeny funkčného využitia územia:

-
zmena funkčného využitia územia z občianskej vybavenosti na rodinnú zástavbu v lokalite Liehovarské

-
zmena funkčného využitia centra obce podľa projektov „Revitalizácia centra obce Odorín“

-
zaradiť výhľadové lokality IBV Na doline, Za humnami do návrhu.

-
zmena funkčného využitia ihriska v lokalite Za humnami na občiansku vybavenosť.

-
rozšíriť plochy športu pri futbalovom ihrisku 

Doplnky územného plánu :

-

V územnom pláne vymeniť aktuálnu podkladanú katastrálnu mapu.

-

Doplniť plochu bývania IBV popri ceste k poľnohospodárskemu družstvu.

-

Doplniť plochu bývania IBV na pozemkoch za Kúriou pri potoku Odorica.

-

Prehodnotiť zastavané územie obce a doplniť do nezastavaných prieluk plochý bývania a občianskej vybavenosti.

-

Aktualizovať rozvody inžinierskych sieti podľa ich realizácie resp. pripravenej projektovej dokumentácie.

-

Doplniť návrh cyklistického chodníka do Sp. Novej Vsi starou poľnou cestou.

-

Navrhnúť funkčné priestory pre zberný dvor a kompostovisko.

-

Navrhnúť priestor pre výstavbu komunitného centra

-

Doplniť záväzné regulatívy pre jednotlivé funkčné plochy v území.

A.1.2 Vyhodnotenie doterajšieho územného plánu.
Obec doposiaľ nemala spracovaný územný plán obce. Nadradená územno-plánovacia dokumentácia bola spracovaná ako :
- ÚPN VÚC regiónu Prešov, Spišská Nová Ves a Levočské vrchy, kde boli spracované a vládou SR č 168/1997 schválené ÚHZ, ktoré boli zapracované do ÚPN VÚC Košického kraja / spracovateľ URBAN v.o.s Košice/, do ktorého spadá aj obec Odorín. Priemet dopadov návrhu ÚPN VÚC Košického kraja, ktorý bol schválený vládou SR uznesením č. 323 zo dňa 12. 5. 1998 bolo nutné akceptovať v novom územnom pláne obce. Jedná sa hlavne o rezervovanie nadradených dopravných a mediálnych koridorov, zachovať väzby na nadregionálne biokoridory a biocentra, skvalitňovať životné prostredie prechodom na vykurovaciu bázu zemný plyn, uplatňovaním moderných výrobných technológii, ale tiež vytvárať podmienky pre hospodárne nakladanie s odpadmi.
- IBV Odorín zoznam pozemkov pre výstavbu rodinných domov, spracovaný ÚHA okr. Sp. Nová Ves hlavnou riešiteľkou Ing. arch. Ivaničovou v roku 1988. Tento územnoplánovací podklad je neaktuálny a môže slúžiť iba pre informatívne posudzovanie.
-  Ostatné dokumentácie ako Regionálny systém ekologickej stability okresu Sp. Nová Ves / Ekoland Prešov 1994 /, Program odpadového hospodárstva okresu Sp. Nová Ves / OÚ odbor ŽP Sp. Nová Ves 1997 / je iba čiastočne použiteľný, nutná je aktualizácia podľa zák. 223/2001 Z.z. Ostatné materiály sú viac-menej premietnuté do už spomínaných dokumentáciách.
Existujúci územný plán navrhoval rozvoj obce proporcionálne k jej potrebám a požiadavkám. Optimalizoval priestorovo-funkčné vzťahy v území pri akceptácii záujmov ochrany poľnohospodárskej pôdy a ekologickej stability územia. V časovom odstupe od pôvodného návrhu sa zmenili niektoré majetkové pomery k disponibilným pozemkom, zmenili sa zámery obce v riešení centrálnej časti obce a v návrhoch riešenia životného prostredia hlavne v oblasti likvidácie odpadových vôd, tuhého komunálneho odpadu. Individuálne zámery jednotlivých investorov v oblasti bývania a podnikania niekde kolidujú s predtým stanovenou koncepciou. Aktivity podmienené možnosťou získavania nenávratných investičných prostriedkov prostredníctvom európskych fondov aktivizovali výstavbu kanalizácie, úprav verejných a športových priestorov a tiež obnovu verejných a školských budov. S ohľadom aj na aktualizované mapové podklady v rámci ROEP je aktualizácia územného plánu nanajvýš aktuálna.  

Obecné zastupiteľstvo na svojom zasadnutí dňa 13.12.2011 prerokovalo zámer aktualizácie územného plánu obce a uznesením č. 34/2011 schválilo potrebu spracovania zmien a doplnkov územného plánu obce. 

A.1.3 Údaje o súlade riešenia územia so zadaním a so súborným stanoviskom z prerokovania návrhu
· Chronológia spracovania a prerokovania jednotlivých etáp ÚPD s príslušnými orgánmi štátnej správy, obcí a verejnosťou.
Prvou etapou prác bolo spracovanie prípravných prác. Následne boli spracované prieskumy a rozbory pre ÚPN obce Odorín v termíne 12/2001 spracovateľom ÚPN. Na základe prieskumov a rozborov bolo spracované zadanie pre ÚPN odborným obstaravateľkou RNDr Eleonórou Wiessovou Poprad. 2002. Prerokovanie Zadania bolo zvolané na deň 13. 5. 2002. KÚ – Košice – odbor životného prostredia vydal pod č.j. 2002/06662 zo dňa 10. 7. 2002 stanovisko k Zadaniu podľa § 20 ods. 2 písm. b), Obecné zastupiteľstvo uzn. č. 131/2002 zo dňa 31. 7. 2002 Zadanie pre ÚPN obce Odorín schválilo.
Územný plán obce bol schválený uznesením č. 10/2003 zo dňa 6.5.2003.
Zhodnotenie súladu riešenia so zadaním
Návrh územného plánu v  rešpektuje schválené zadanie pre územný plán. Nad rámec zadania navrhuje bytovú zástavbu, nakoľko sa v zadaní uviedol mylný údaj o počte domov v roku 1999, čo ovplyvnilo demografický nápočet. Najdôležitejšie problémy na riešenie, ako sú rozvojové plochy bývania, športu a rekreácie, výroby a skladov, ale tiež riešenie dopravných problémov, problémov životného prostredia, ochrany prírody, krajiny a pamiatok ako aj riešenie technickej infraštruktúry, ktoré sú definované v zadaní, sú v návrhu územného plánu obce jasne definované. Základná urbanistická koncepcia rozvoja obce je v súlade s požiadavkami nadradenej územnoplánovacej dokumentácie ÚPN VÚC Košického kraja. 
S ohľadom na neskorú realizáciu technickej infraštruktúry v obci sa mierne spomalila výstavba rodinných domov, čoho dôsledkom je aj menší počet obyvateľov ako predpokladal územný plán v danom období.
Výsledky variantných riešení
Aj keď zadanie neukladá riešiť alternatívne niektoré problémové javy, predsa sme sa pokúsili umožniť alternatívne rozhodnutia obecného úradu hlavne pri lokalizácii zariadení občianskeho vybavenia s ohľadom na časové a ekonomické faktory možného vývoja. Ide hlavne o lokalizáciu navrhovanej obchvatovej komunikácie, ktorá bola požadovaná pri prerokovaní zadania okresným úradom odborom dopravy pozemných komunikácii a IOV.
Navrhované zmeny a doplnky si nevyžadujú variantné riešenia.
Súpis použitých ÚPD a iných podkladov so zhodnotením ich použitia pri riešení
- ÚPN VÚC Košického kraja / spracovateľ URBAN v.o.s Košice/, do ktorého spadá aj obec Odorín. Priemet dopadov návrhu ÚPN VÚC Košického kraja, ktorý bol schválený vládou SR uznesením č. 323 zo dňa 12. 5. 1998. Návrh ÚPN v plnej miere akceptovaný.
- Aktualizovaný územný plán VÚC KSK z roku 2009.
Urbanistická štúdia zástavby rodinných domov / spracovateľ : Ing. arch. Pastiran Ján, Marec 2001. Urbanistická štúdia rieši zástavbu v juhozápadnej časti obce v rozsahu  29 RD. Návrh bol akceptovaný.
Ostatné dokumentácie ako Regionálny systém ekologickej stability okresu Sp. Nová Ves / Ekoland Prešov 1994 /, Program odpadového hospodárstva okresu Sp. Nová Ves / OÚ odbor ŽP Sp. Nová Ves 1997 / boli iba čiastočne použiteľné.
A.2 Riešenie územného plánu obce
A.2.1 Vymedzenie riešeného územia a jeho geografický popis
Úlohou územného plánu je zhodnotiť územie katastrálneho územia obce, ktorého výmera je 914 ha, z čoho poľnohospodárska pôda tvorí 805 ha a z toho je 635 ha ornej pôdy, 159 ha tvoria lúky a pasienky a 35 ha tvorí lesná pôda. Obec Odorín sa nachádza v subprovincii Vnútorné Západné Karpaty, v oblasti Fatransko-tatranskej, v celku Hornádska kotlina mimo štruktúr nadregionálnych územných systémov ekologickej stability. Prostredie, v ktorom je zasadená, je hodnotené viacerými prameňmi ako priemerné, avšak s nedostatočným zastúpením ekostabilizačných prvkov. Prirodzenou osou územia je potok Odorica, ktorý do polovice storočia vytváral aj v oblasti obce nenarušenú, hospodársky vhodne využívanú nivu. 
Najstaršiu časť obce tvorí zástavba rodinných domov v okolí kostola sv. Mikuláša. Ďalší rozvoj obce sa orientoval najmä pozdĺž štátnej cesty II/536 Sp. Nová Ves – Košice, čím sa vytvorila priečna urbanizačná os na pôvodnú zástavbu. Ďalšou etapou vo vývoji obce bola zástavba severným smerom, kde na pôvodných záhradách sa postupne rozrastala individuálna bytová výstavba - Nová ulica. Terajší objekt obecného úradu s obchodnými prevádzkami a základná škola  sa nachádzajú v blízkosti kostola a sú spolu s ním dominantami malého trojuholníkového námestia. 
Postupným nárastom obec strácala jednotnú typologickú stavbu a najmä v 70 - tých rokoch 20. stor. sa začínajú budovať katalógové rodinné domy, ktoré nie sú vždy citlivo osadzované do pôvodnej zástavby. Do určitej miery sa osadzovaním nových domov s rôznym tvarom striech do voľných priestorov narúša urbanistická štruktúra. 
Klimatické podmienky
Územie patrí do mierne chladnej kotlinovej krajiny s ilimeriz. až hnedými pôdami nasýtenými a dubohhrab. až dubovou bučinou. Oblasti , mierne vlhkej podoblasti so studenou zimou, dolinový typ, s priemernou ročnou teplotou vzduchu + 6 °C, a najnižšou teplotou pre výpočet tepelných strát – 18 °C. Počet mrazivých dni v priemere za rok je 40. Počet letných dní s teplotou nad 25 ° C je 40. Trvanie vykurovacieho obdobia je 235 dní. Priemerný ročný úhrn zrážok je 630 mm. Priemerné trvanie slnečného svitu je 2200 hodín. Ćasnosť jednotlivých smerov vetra je vyjadrená v %.
Severný 11,7 %, severovýchodný 5,4 %, východný 6,9 %, juhovýchodný 10,3 %, južný 8 %, juhozápadný 10,6 %, západný 15,2 %, severozápadný 13,1 %, celkom 18,8 % je bezvetrie.

Geograficky územie leží vo východnej časti Hornádskej kotliny, ktorá je od severu ohraničená Levočským pohorím, južne Slovenským Rudohorím. 
Hydrogeologicky územie patrí do povodia Hornádu. V smere sever – juh preteká katastrom obce potok Odorica, ktorý sa vlieva do Hornádu. Do polovice storočia vytváral aj v oblasti obce nenarušenú, hospodársky vhodne využívanú nivu.  Podrobnejší popis geografickej stavby krajiny je popísaný v kapitole územného systému ekologickej stability.
Riešené územie pre tvorbu urbanizovanej krajiny, tvorí súčasne zastavané územie sídla, rozšírené o územia, ktoré bezprostredne nadväzujú na zastavané územie a sú potenciálne disponibilné pre urbanistický rozvoj obce vyvolaný jej rozvojovým programom a požiadavkami vyplývajúcimi z ÚPN VÚC Košického kraja a navrhované rekreačné územia.
Záujmové územie obce tvoria katastre susedných obcí Jamník, Danišovce, Sp. Nová Ves, Lieskovany, Markušovce a Matejovce nad Hornádom z okresu Spišská Nová Ves (Košický kraj). Vo vzťahu najmä k rozvoju turistického ruchu je potrebné skúmať väzby na mestá Spišská Nová Ves, Levoča a Spišský hrad s okolitými pamiatkami, ktorý patrí medzi svetové kultúrne dedičstvo (UNESCO). 
Reliéf
Katastrálne územie Odorína patrí z geomorfologického hľadiska do Fatransko-tatranskej oblasti Vnútorných Západných Karpát, celku Hornádska kotlina a jej oddielu Hornádske podolie.
Z hľadiska energie reliéfu severozápadná tretina katastra predstavuje mierne až stredne zvlnený a južná časť silne zvlnený až mierne rezaný reliéf. Horizontálna členitosť reliéfu je prevažne 1,75 – 2,5 km/km2, na severnom okraji k. ú. je horizontálna členitosť v stupni 1,25 – 1,75 km/km2. Z hľadiska odolnosti hornín je celé územie zaradené do IV. (najnižšieho) stupňa odolnosti. Z hľadiska morfoštruktúry patrí celé územie do morfoštruktúry Vnútorných Západných Karpát. V rámci nej leží vo vrásovo-blokovej fatransko-tatranskej morfoštruktúre a jej negatívnej morfoštruktúre morfoštruktúrnej depresie – medzihorskej kotliny. Z hľadiska morfoskulptúry tvorí územie akumulačno-erózny reliéf proluviálno-fluviálnej pahorkatiny. Zo súčasných reliéfotvorných procesov prevládajú fluviálne a stráňové procesy, z ktorých sa vo väčšine posudzovaného územia uplatňuje slabý fluviálny erózny proces s miernym pohybom svahových hmôt v pahorkatinách s dominanciou rozovretých úvalinovitých dolín a na južnom okraji fluviálny akumulačno-erózny proces. Z geomorfologického hľadiska predstavuje územie reliéf kotlinových pahorkatín, potoky v katastri majú tvar úvalinovitých dolín a úvalín, Hornád tečie v doline s nivou. Priemerná sklonitosť územia sa pohybuje v rozmedzí 6 – 14o.
Horniny
Údolie potoka Odorica, Levočského potoka a Hornádu s prítokmi vypĺňajú holocénne fluviálne sedimenty, tvorené piesčitými a hlinitými štrkmi, pieskami a hlinami. Bezprostredne na ne okolo Odorice nadväzujú deluviálno-fluviálne sedimenty a polygenetické svahové hliny nečleneného kvartéru. Na kvartérne horniny nadväzujú horniny terciérne, zastúpené výlučne paleogénom, ktorý je členený do viacerých súvrství. V severnej a strednej časti územia prevažuje hutianske súvrstvie podtatranskej skupiny, tvorené ílovcami v absolútnej prevahe nad pieskovcami, v ktorom sa vyskytujú tenké polohy polymiktných zlepencov a malé ostrovy odorínskych vápencov. Vyššie polohy na severnom okraji katastra sú tvorené zubereckým súvrstvím, tvoreným polohami flyšu s prevahou ílovcov.. Južný výbežok katastra je tvorený tomášovskými vrstvami borovského súvrstvia, zloženými z jemnozrnných pieskovcov, niva Hornádu je ohraničená hornádskymi vrstvami, tvorenými prevažne zlepencami.
Povrchové a podzemné vody
Litologická charakteristika podkladu odráža aj jeho hydrologické vlastnosti. Predmetné územie vypĺňajú horniny s veľmi slabou puklinovo-vrstvovou priepustnosťou a minimálnym zvodnením, juhozápadný okraj územia zasahuje do oblasti hornín s veľmi dobrou pórovou priepustnosťou a stredným zvodnením. Podľa pôvodu rozpustených látok sú podzemné vody oblasti petrogénne, karbonátogénne základné, Ca – Mg – HCO3 chemického zloženia a s mineralizáciou 350 – 600 ml.l-1, v južnej časti sú vody karbonátogénne výrazné, Ca – Mg – HCO3 chemického zloženia a s mineralizáciou 250 – 450 ml.l-1, v alúviu Odorice a Hornádu sú podzemné vody fluviogénne základné, menej prechodné a zmiešané, Ca – Mg – Na – HCO3 – SO4 chemického zloženia a s mineralizáciou 200 – 600 ml.l-1. Hladina podzemnej vody je zväčša 2 – 5 m hlboko. Z hľadiska hustoty riečnej siete leží územie v stupni 1000 – 1500 m/km2. Z hľadiska režimu odtoku patrí územie do oblasti vrchovinno-nížinnej s typom režimu snehovo-dažďovým.
Pôdy
Z celkovej výmery katastra 914 ha, predstavuje poľnohospodárska / orná /pôda 634 ha, čo je cca 69 %, lúky a pasienky 159 ha t.j. 17 %, Záhrady a ovoc. Sady 10 ha t.j. 1 % a lesná pôda predstavuje 35 ha, čo je 4 %.
Z pôdnych typov sa v oblasti katastra Odorína vyskytujú prevažne kambizeme pseudoglejové zo skupiny pôd hnedých, lokálne nad alúviom Odorice pararendziny kambizemné zo skupiny pôd melanických a v údolí potoka Odorica, Levočského potoka a Hornádu fluvizeme glejové zo skupiny pôd nivných. Z pôdnych druhov sa vyskytujú pôdy ľahké (hlinitopiesočnaté) až stredné (piesočnatohlinité, hlinité)
Klíma
Územie katastra leží z klimatického hľadiska v mierne teplej oblasti a jej mierne teplom a mierne vlhkom dolinovom okrsku so studenou zimou.

Vymedzenie území riešených s použitím vybraných regulatívov zóny
Potreba regulácie je v centrálnej časti obce a vo všetkých rozvojových lokalitách bývania a cestovného ruchu. Veľmi citlivo bolo potrebné pristupovať k navrhovanej prestavbe v centrálnej časti v okolí obecného úradu.
A.2.2 Väzby vyplývajúce z riešenia a záväzných častí územného plánu regiónu
V návrhu územného plánu obce Odorín boli akceptované záväzné regulatívy nadradenej ÚPD vrátane akceptácie verejnoprospešných stavieb. Po podrobnom zhodnotení navrhovanej obchvatovej trasy cesty II/536 máme názor, že ak chceme zachovať ucelenosť tohto dopravného koridoru s potrebnými technickými parametrami je podľa nášho názoru výhodnejšie voliť úplne nový dopravný koridor, ktorý by obchádzal aj obce – Jamník a Odorín. Túto úvahu je možné chápať ako podnet pre aktualizáciu ÚPN VÚC Košického kraja. Táto požiadavka vyplynula aj z prerokovania zadania.
Tento návrh bol premietnutý do aktualizácie ÚPN VÚC Košického samosprávneho kraja.

Všeobecne záväzné nariadenie č. 11/2009,zo dňa 27.8. 2009 ktorým sa vyhlasuje úplné znenie záväznej časti Územného plánu veľkého územného celku Košický kraj vyhlásenej nariadením vlády SR č. 281/1998 Z.z., 
Priemet záväznej časti ÚPN VÚC Košického kraja :
Vláda SR uznesením č. 323 zo dňa 12.5.1998 schválil  a ÚPN-VÚC Košického kraja, ktorého záväzná časť bola schválená nariadením Vlády SR č. 281/98 Zb.
Z ÚPN-VÚC vyplývajú pre obec Odorín nasledovné záväzné regulatívy územného rozvoja:
1. Vytvárať podmienky pre rovnovážny rozvoj osídlenia, ekonomiky, sociálnej a technickej

infraštruktúry a ochranu životného prostredia kraja.
2. V oblasti osídlenia, usporiadania územia a sídelnej štruktúry
2.1. 
podporovať rozvoj sídelnej štruktúry vytváraním polycentrickej siete centier osídlenia, ťažísk

osídlenia, rozvojových osí a vidieckych priestorov,
2.8. 
podporovať rozvoj sídelných centier, ktoré tvoria základné terciárne centrá osídlenia,

rozvojové centrá hospodárskych, obslužných a sociálnych aktivít ako pre priliehajúce

zázemie, tak pre príslušný regionálny celok, a to hierarchickým systémom, pozostávajúcim

z nasledovných skupín centier;

2.8.2. 
podporovať rozvoj centier druhej skupiny v jej prvej podskupine; Michalovce

a Spišská Nová Ves
2.15.3. podporovať ako rozvojové osi tretieho stupňa;

- hornádsku rozvojovú os Spišský Štvrtok – Spišská Nová Ves – Krompachy –

Košice,

2.17. 
vytvárať podmienky pre rovnovážny vzťah urbánnych a rurálnych území a integráciu

funkčných vzťahov mesta a vidieka,

2.18. 
podporovať rozvoj vidieckeho osídlenia s cieľom vytvárania rovnocenných životných

podmienok obyvateľov a zachovania vidieckej (rurálnej) krajiny ako rovnocenného typu

sídelnej štruktúry,

2.19. 
zachovávať špecifický ráz vidieckeho priestoru a pri rozvoji vidieckeho osídlenia

zohľadňovať špecifické prírodné, krajinné a architektonicko-priestorové prostredie,

2.20.
 vytvárať podmienky pre dobrú dostupnosť vidieckych priestorov k sídelným centrám,

podporovať výstavbu verejného dopravného a technického vybavenia obcí,

3. V oblasti sociálnej infraštruktúry

3.2. 
vytvárať podmienky pre rozvoj bývania vo všetkých jeho formách s cieľom zvyšovať

štandard bývania a dosiahnuť priemer v kraji 340 bytov na 1 000 obyvateľov,

3.8.
 podporovať rozvoj existujúcich a nových kultúrnych zariadení ako neoddeliteľnú súčasť

poskytovania kultúrnych služieb obyvateľstvu a zachovania kultúrneho dedičstva,

podporovať proporcionálny rozvoj kultúrnej infraštruktúry a budovanie domov tradičnej

ľudovej kultúry.
5. V oblasti usporiadania územia z hľadiska ekológie, ochrany prírody, ochrany kultúrnych pamiatok a ochrany pôdneho fondu
5.2 
zabezpečiť funkčnosť nadregionálnych  a regionálnych biocentier a biokoridorov pri ďalšom funkčnom využití a usporiadaní územia, uprednostniť realizáciu ekologických premostení regionálnych biokoridorov a biocentrier pri výstavbe líniových stavieb; prispôsobiť vedenie trás dopravnej a technickej infraštruktúry tak, aby sa netrieštil komplex lesov,
 5.10. 
rešpektovať pri organizácii, využívaní a rozvoji územia jeho prírodné danosti najmä

v osobitne chránených územiach, prvkoch územného systému ekologickej stability,

v územiach patriacich do súvislej európskej sústavy chránených území a ich využívanie

zosúladiť s funkciou ochrany prírody a krajiny,
5.14. 
podporovať zmenu spôsobu využívania poľnohospodárskeho pôdneho fondu zatrávnením

ornej pôdy ohrozovanej vodnou a veternou eróziou.
6. V oblasti rozvoja nadradenej dopravnej infraštruktúry

6.1. 
rešpektovať prioritné postavenie intermodálnej infraštruktúry sietí TEN-T,

6.2. 
rešpektovať dopravné siete a zariadenia alokované v trasách multimodálnych koridorov

(hlavná sieť TEN-T);

6.13. chrániť koridory pre cesty II. triedy, ich preložky, rekonštrukcie a úpravy, a to

6.13.1. cestu č. II/536 s obchvatmi sídiel Spišská Nová Ves, Smižany, Spišský Hrušov,

Spišské Vlachy, Odorín, Jamník a Bystrany,
7. V oblasti rozvoja nadradenej technickej infraštruktúry

7.1. 
zvyšovať podiel zásobovaných obyvateľov pitnou vodou z verejných vodovodov s cieľom

dosiahnuť do roku 2010 úroveň celoslovenského priemeru,7.9 prednostne realizovať rekonštrukciu alebo výstavbu kanalizácií a čistiarní odpadových vôd 
7.7. chrániť koridory pre nadradené líniové stavby vodovodov vodárenských sústav a to
7.7.3. prívod zo Spišskej Novej Vsi do oblasti Krompachy – Margecany – Gelnica,
8. V oblasti hospodárstva
8.17. a) minimalizovať používanie fosílnych palív v energetike,

 b) podporovať efektívne zavádzanie výroby elektrickej energie a tepla z dostupných

obnoviteľných zdrojov,

 c) podporovať využívanie alternatívnych zdrojov energie.

II. VEREJNOPROSPEŠNÉ STAVBY

Verejnoprospešné stavby spojené s realizáciou uvedených záväzných regulatívov sú tieto:

1. Cestná doprava
1.6. cesty II. triedy, ich preložky, rekonštrukcie a úpravy

1.6.1. cesta II/536 s obchvatmi sídiel Spišská Nová Ves, Smižany, Spišský Hrušov

a Spišské Vlachy, Odorín, Jamník a Bystrany,
 5. Nadradená technická infraštruktúra

5.4. stavby hlavných vodovodov vodárenských sústav

5.4.3. prívod zo Spišskej Novej Vsi do oblasti Krompachy – Margecany – Gelnica,

5.11. stavby diaľkových optických káblov v trasách Veľké Kapušany – Kráľovský Chlmec, Košice

– Trebišov, Košice – Slovenské Nové Mesto, Spišská Nová Ves – Rožňava, Nálepkovo –

Dobšiná, Spišská Nová Ves – Štrba, Kráľovský Chlmec – Slovenské Nové Mesto, Veľké

Kapušany – Vranov nad Topľou a Veľké Kapušany – Michalovce.

Zhodnotenie výsledkov prerokovania konceptu riešenia ÚPN – O s príslušnými orgánmi štátnej správy, obcí a verejnosťou.
Obec Odorín nemá viac ako 2000 obyvateľov, preto obstarávateľ ustúpil od spracovania konceptu ÚPN – O. Prerokované a schválené bolo zadanie ÚPN pod číslom 131/2002 zo dňa 31. 7. 2002 z ktorého sme vychádzali pri spracovaní návrhu. K zadaniu sa vyjadrilo 23 orgánov štátnej správy, samosprávy a dotknutých organizácii.  V zásade boli akceptované všetky pripomienky týkajúce sa skôr zákonných požiadaviek, až na pripomienky Slovenských telekomunikácii a.s. Košice, ktoré mali požiadavky na podrobnosť spracovania ÚPN nad rámec metodiky. Zo strany občanov boli vznášané pripomienky a v podstatnej miere boli zapracované do návrhu.
A.2.3 Základné demografické, sociálne a ekonomické rozvojové predpoklady obce
Obyvateľstvo , bytový fond.
Zo štatistických podkladov máme možnosť sledovať vývoj obyvateľstva od roku 1869, kedy obec mala 572 obyvateľov. V následovných rokoch bol vývoj obyvateľstva následovný :
 rok 


počet obyvateľov
1869....................................572
1900....................................536
1910....................................580
1921....................................573
1930....................................600
1940....................................667
1948....................................651
Nasledujúce roky sa vyznačovali kolísavým trendom, závislým od vtedy platných administratívnych opatrení štátu v podpore rozvoja bývania vo vidieckych sídlach. Pre porovnanie uvádzame následovné údaje.
Tab. č. 1
	rok
	1900
	1940
	1961
	1970
	1980
	1991
	1994
	2001
	2010

	
	536
	667
	605
	700
	740
	789
	841
	872
	940

	prírastok-úbytok
	-
	131
	-62
	95
	40
	49
	52
	31
	68


Do roku 1990 môžeme konštatovať, že prírastky obyvateľstva boli prirodzené, pričom úbytky boli spôsobené prirodzeným úbytkom, ale tiež migráciou do mestského prostredia. Až po zastavení komplexnej bytovej výstavby v rokoch 1990 – 3 sa opäť niektoré rodiny začínajú vracať do pôvodných obydlí, ktoré boli často opustené, alebo tam bývali iba starí rodičia. Novým podnetom pre rozvoj obce je však stagnácia komunálnej výstavby nových bytov za dostupné ceny a nedostupnosť nových stavebných pozemkov vybavených technickou infraštruktúrou. Práve tieto prednosti ponúkajú vidiecke sídla. Tieto momenty spôsobujú nárast žiadostí o výstavbu rodinných domov v obci, čo v konečnom dôsledku môže výraznou mierou ovplyvňovať nárast obyvateľstva v rozpore s bežným prognózovaním prírastku obyvateľstva. Úbytky obyvateľov sú viac menej prírodzené, čo predstavuje 8 – 10 ľudí za rok. 
Charakteristika dynamiky rastu počtu obyvateľov
Počet obyvateľov obce Odorín sa v rokoch 1991 – 2001 zvýšil o 83 osôb, t. j. o 10,52 %. Priemerný ročný nárast v rokoch 1991 – 2001 bol 8,3 osôb za rok, čo je vyšší prírastok v porovnaní s obdobím 1980 - 1991, kedy priemerný ročný prírastok bol 4,9 osôb, a vyšší v porovnaní s obdobím 1970 – 1980, kedy priemerný ročný prírastok bol 4,0 osoby. Pozoruhodný je nárast obyvateľstva v rokoch 1961 – 1970 o 95 obyvateľov, čo je medziročný prírastok 9,5 osoby. Práve tento fakt potvrdzuje pozitívne vývojové tendencie, ak sú zabezpečené priestorové a technické podmienky pre výstavbu.
Demografický vývin v Slovenskej republike zaznamenal od roku 1991 výrazne spomalenie nárastu obyvateľstva a má tendenciu pokračovať. Demografický vývin v Odoríne zaznamenáva od roku 1961 nárast počtu obyvateľstva a so striedavou intenzitou dodnes pokračuje. Vývoj počtu obyvateľov obce Odorín je uvedený v tabuľke č.1. 
Trendy v demografickom vývoji obyvateľstva v rokoch 1991 - 2001
Vývoj obyvateľstva v Odoríne v rokoch 1991 - 2001 nepotvrdil, na rozdiel od situácie v Slovenskej republike, tendencie spomaľovania reprodukcie obyvateľstva. Medziročné celkové prírastky sa pohybovali v hodnotách od 5,9 do 19,5/1000 obyvateľov. Dramatický nárast môžeme sledovať v rokoch 1990 až 2001, kedy pribudlo 83 obyvateľov v dôsledku výstavby domov hlavne mestského obyvateľstva v prímestskom prostredí, do ktorého spadá aj obec Odorín. Dá sa predpokladať, že tento trend bude pokračovať aj v nasledujúcich rokoch. Tu nastáva určitá disproporcia oproti zadaniu, nakoľko v zadaní bol v roku 1999 uvedený mylný údaj v prírastkoch bytov a rod. domov. Takto formovaný návrh územného plánu dáva dostatočný priestor v disponibilite územia. 
Zmeny vo vekovom zložení obyvateľstva
Pri pokračujúcom raste počtu obyvateľstva obce dochádza k zmenám v štruktúre vekového zloženia obyvateľstva (tab. č. 2). Znižuje sa podiel detí do 15 rokov. Pribúda osôb v produktívnom veku a rastie počet osôb v poproduktívnom veku. Tento trend zvyšovania podielu poproduktívnej populácie je charakteristický pre celú Slovenskú republiku. Tento jav je charakteristický pre prirodzené prírastky a úbytky obyvateľstva. Ak však do tohto procesu vstupuje fenomén prisťahovalectva mestského obyvateľstva do blízkeho vidieckeho prostredia zmeny demografie sa menia pozitívnym smerom, čo v prípade obce Odorín je jedným z rozhodujúcich rozvojových podnetov.
Štruktúra obyvateľstva obce podľa základných vekových skupín
Tabuľka č.  2 
	ROK
	1991 SĽ
	1995
	2001 SĽ
	2010

	Predproduktívny vek
	185
	23,4 %
	183
	21,92
	177
	20,3 %
	146
	15,53

	Produktívny vek
	470
	59,6 %
	517
	61,92
	536
	61,5 %
	606
	64,5

	Poproduktívny vek
	134
	17,0 %
	134
	16,16
	159
	18,1 %
	188
	20

	Spolu
	789
	100 %
	835
	100 %
	872
	100 %
	940
	100%


-
Výhľadová veková skladba
V roku 1996 vypracoval Štatistický úrad SR demografickú projekciu do roku 2015 za Slovenskú republiku. Bola spracovaná v dvoch variantoch (vysoký a nízky) a so zahrnutím migrácie. Táto projekcia sa týkala celého Slovenska a nebola vypracovaná do nižších územných celkov. Pre obidva varianty platia tendencie postupných úbytkov najmladšej generácie v celom období do roku 2015. Počet obyvateľov v produktívnom veku narastá do roku 2005, po roku 2005 sa predpokladá úbytok osôb v tejto vekovej skupine. Počet obyvateľov v poproduktívnom veku narastá po celé obdobie do roku 2015
Výsledky sčítania obyvateľstva v roku 2001 potvrdili, že skutočný priebeh demografického vývoja na Slovensku pomerne presne kopíruje nízky variant demografickej projekcie.
Demografické správanie sa obyvateľstva je do značnej miery ovplyvňované ekonomickým a sociálnym prostredím, ktoré sa v čase významných ekonomických zmien nedá vždy presne predvídať. Predpokladanú veľkosť obce je potrebné stanoviť tak, aby vytvárala dostatočné priestorové a funkčné rezervy pre harmonický rozvoj obce pri očakávanom zvýšení podnikateľských aktivít súčasných a budúcich obyvateľov sídla.
Vzhľadom na význam a polohu obce v štruktúre osídlenia Hornádskej kotliny, podstatný nárast nákladov na bývanie v mestách a vysokú mieru nezamestnanosti v regióne, predpokladáme postupný návrat pôvodných obyvateľov a ich detí v produktívnom veku z okolitých miest do obce. 
Migračný prírastok obyvateľstva sťahovaním zvýši, najmä do roku 2015, počet obyvateľov, čo následne prinesie postupné zvyšovanie prirodzeného prírastku s dopadom na celkový rast počtu obyvateľov v obci aj po roku 2015.
V ďalšom období predpokladáme nárast počtu obyvateľov obce Odorín zo súčasných 872 obyvateľov podľa tab. č. 6.)
Predpokladaný vývoj počtu a prírastkov obyvateľstva 
Tabuľka č. 3
	Obdobie
	Absolútny prírastok
	%  prírastku 
	Počet obyvateľov

	1991
	
	
	789

	2001
	+ 83
	+ 10,52
	872

	2001 – 2015
	+ 330
	+ 37,84
	1202

	2015 – 2030 
	+ 180
	+ 14,97
	1382


Tieto vývojové trendy obyvateľstva sú v návrhu územného plánu obce Odorín  skôr smerným číslom a odrážajú súčasné vývojové trendy. 
Navrhovaná prognóza demografického rastu sa potvrdzuje údajmi ŠÚSR z roku 2010, pričom je trba spomenúť, že tento nárast mierne zaostáva za prognózou, ale treba tiež povedať, že v obci za toto obdobie nebol dostatok vody vo verejnom vodovode, takže niektoré lokality vôbec
 neboli pripojené na verejný vodovod. V roku 2009 však obec bola pripojená na Podtatranskú vodárenskú sústavu,čím sa tento problém odstránil a podmienky pre výstavbu sa výrazne zlepšili. Súčasne s budovaním verejnej kanalizácie sa podmienky ešte vylepšia, preto nepovažujeme za potrebné robiť úpravy v prognostickom nápočte nárastu obyvateľstva.

Národnostná štruktúra a náboženské vyznanie
Podľa sčítania ľudu v roku 2001 sa zistilo, že početne najväčšou národnostnou skupinou je slovenská národnosť, ku ktorej sa prihlásilo 867 obyvateľov, čo je  99,4% obyvateľstva obce. K českej a poľskej národnosti sa prihlásili dvaja obyvatelia. 
K rímsko-katolíckej cirkvi sa prihlásilo 820 obyvateľov, čo predstavuje 94,0 % podiel z trvalo bývajúceho obyvateľstva obce, ku grécko-katolíckej cirkvi 24 obyv., čo je 2,8 % , dvaja evanjelického vyznania, 8 nezisteného vyznania a 19 bez vyznania. 
Sociálno-ekonomická štruktúra obyvateľstva:
Pri sčítaní ľudu v roku 2001 bolo v obci Odorín z celkového počtu obyvateľov 872 iba 417 ekonomicky aktívnych, z toho bolo 189 žien. Do ekonomického procesu bolo zapojených 47,8 % obyvateľov obce, čo je nižšia ekonomická aktivita ako je priemer slovenskej republiky a vyššia ako je priemer okresu Spišská Nová Ves (SR 49,6 %, košický kraj 48,7 %, okres SNV 46,9 %). Ekonomická aktivita mužov dosahovala 54,68 % a žien 45,32 %. Nezamestnaných bolo 79 osôb, čo predstavuje 9,06 %.
Pre porovnanie s rokom 1995 bolo v obci celkom 835 obyvateľov, pričom ekonomicky aktívnych bolo 517 a z toho žien 243. Teda do pracovného procesu bolo zapojených 61,92 % obyvateľstva. Z tohto porovnania je jasný stúpajúci trend nezamestnanosti
Počet pracujúcich v jednotlivých sektoroch národného hospodárstva k sčítaniu ľudu v roku 2001 nebol doposiaľ publikovaný. V roku 1991 pracovalo zo 404 ekonomicky aktívnych osôb 110 v priemysle, 111 v poľnohospodárstve, lesnom a vodnom hospodárstve, 36 v stavebníctve, 31 doprava a spoje, 46 obchod a služby, 15 bytové hosp. a kom. Služby, 39 školstvo, zdravotníctvo a kultúra, 13 ostatné činnosti. Z celkového množstva zamestnaných 404 až 297 odchádzalo za prácou. Obyvatelia sú vo veľkej miere odkázaní na pracovné príležitosti viazané na okresné sídlo, alebo iné výrobné centrá a doposiaľ známe aktivity nedávajú veľkú šancu na výrazné zvyšovanie zamestnanosti v obci.
V návrhu územného plánu sa vytvárajú územno-technické predpoklady pre rozvoj pracovných príležitostí najmä v II. a III. sektore.
Bytový fond
Výsledky sčítania obyvateľstva, domov a bytov z roku 2001:
Tab. č. 4
	rok 2001
	Trvalo bývajúce osoby
	Byty spolu

	Domy spolu

	
	
	trvalo obývané
	neobývané
	trvalo obývané
	neobývané

	
	872
z toho:
· muži 436
· ženy 436
	245
	225

	
	
	227
	18
	208
	17


Podľa výsledkov sčítania ľudu z roku 2001 je v obci trvalo obývaných 225 domov a z toho je 208 trvalo obývaných.  Trvalo neobývaných je 17 domov a zároveň 18 bytov. Počet trvalo obývaných bytov bol 227. Úroveň bývania je pomerne vysoká keď na 1 trvalo obývaný byt pripadá  71,9 m2 obytnej plochy (SR 56,1 m2 a okres SNV 55,2 m2) a 3,97 obytných miestností (SR 3,21 a okres SNV 3,17). Na jednu obytnú miestnosť pripadá 0,96 trvalo bývajúcich osôb (SR 1,0 a okres SNV 1,15) a 18,8 m2 obytnej plochy na jednu osobu (SR 17,5 a okres SNV 15,1). 
Obložnosť bytového fondu však dosiahla hodnotu 3,83 trvalo bývajúcich osôb na jeden trvalo obývaný byt (SR 3,21 a okres SNV 3,65), pričom sa oproti roku 1991 mierne znížila z hodnoty 3,85. Do roku 2001 sa obložnosť znížila na 3,56 a dá sa očakávať, že tento trend bude pokračovať aj ďalej. Do úvahy je potrebné zobrať aj fakt, že viac, hlavne starších domov bude v budúcnosti slúžiť skôr pre rekreačné účely, alebo ako byty starých rodičov tej časti obyvateľov miest, ktorí ponechajú svoje byty mladšej generácii v mestskom prostredí.
Na základe týchto predpokladov môžeme stanoviť limity počtu obyvateľov podporené územnotechnickými podmienkami nasledovne.
Predpokladaná potreba do roku 2030 je riešená v dvoch časových etapách (2015 a 2030) a výhľadové plochy rozvoja - rezerva obce po časovom horizonte 2030. Tento údaj však môžeme chápať s určitou mierou prognostického chápania.
Tab. č. 5
	Rok
	Počet domov
	Počet bytov
	Počet obyvateľov
	obložnosť
počet ob./ byt

	
	prírastok
- úbytok
	celkom

	prírastok
- úbytok
	celkom

	prírastok 
- úbytok
	celkom
	

	1991
	
	204
	
	207
	
	789
	3,81

	1999
	
	
	
	
	+ 68
	857
	

	2001
	+21
	225
	+38
	245
	+ 15
	872
	3,56

	2015
	+87
	312
	+97
	342
	+330
	1202
	3,51

	2030
	+43
	355
	+53
	395
	+180
	1382
	3,5

	výhľad
	
	
	
	
	
	
	


Tab. č. 6
	Obdobie výstavby
	Počet bytov 
rod.domoch

	Počet bytov 
v byt. domoch

	 1900 - 1919
	6
	

	1920 - 1945
	43
	

	1946 - 1970
	64
	

	1971 - 1980
	36
	

	1981 - 1991
	29
	16

	
	
	


Nezistený čas výstavby je celkom 11 bytov.
Z toho vyplýva, že nedostatok bytov v poslednom období vytvára tlak na nové rozvojové plochy, pričom do určitej miery “deformuje“ potreby podľa bežných demografických nápočtov. Tým je vlastne opodstatnená požiadavka obecného úradu na zvýšené potreby stavebných pozemkov. Možnosti urbanizácie sú vo vidieckom prostredí do značnej miery ovplyvňované vlastníckymi vzťahmi k pozemkom.
Návrh územného plánu vychádzal zo zadania a výsledkov sčítania ľudu, domov a bytov za obce, okresy, kraje a Slovenskú republiku, ktoré sa uskutočnilo v roku 2001. Tieto údaje sú zapracované a doplnené údajmi a  výsledkami získanými  pri predchádzajúcich sčítaniach ľudu na území obce. 
 Návrh územného plánu vychádza z prognózy nárastu 150 bytov, v dvoch časových etapách k roku 20150 a 2030. Túto etapizáciu chápeme ako nezáväzný údaj, pretože požiadavky na výstavbu domov nie sú koncentrované do jednotlivých lokalít, ale sú skôr viazané na vlastníctvo pozemkov, čo prináša značný rozptyl v území. Práve disponibilita ponuky dáva možnosti uspokojiť rôznych stavebníkov v reálnom čase. V prvej etape je potrebné vykrývať potreby nárastu požiadaviek na výstavbu domov mimo domáceho obyvateľstva aj od obyvateľov blízkeho okresného mesta Sp. Nová Ves. Predpokladaným nárastom počtu obyvateľov k roku 2015 o 330 obyvateľov vzniká potreba riešiť cca 97 bytov a nárast o 180 obyvateľov k roku 2030 si vyžaduje riešiť cca 53 bytov. Vzhľadom na možné výraznejšie zmeny demografického správania obyvateľstva smerujúce k menej početným rodinám, alebo intenzívnejší migračný prírastok do obce je potrebné pripraviť obytné územie, aj ako  urbanistickú rezervu. Prevážna časť navrhovanej bytovej zástavby je riešená formou individuálnej bytovej výstavby. V lokalite Panské pole, severne od obce sú navrhované aj bytové domy.
  Nová bytová výstavba je navrhovaná:
v rámci súčasne zastavaného územia obce v prelukách a rekonštrukciami a modernizáciou existujúceho stavebného fondu obce, dostavbou nového centra obce.
Mimo súčasne zastavaného územia, pri rešpektovaní všetkých platných ochranných pásiem, návrhom nových obytných území, prevažne individuálnej bytovej výstavby v lokalitách :
-
Za humnami v juhozápadnej časti obce - rozšírenie
-
Za majerom v severozápadnej časti - rozšírenie
-
Panské pole v severnej časti obce – prehodnotenie  s rozšírením
-
Za horou v juhovýchodnej časti obce.
-
Pri ihrisku

Tabuľka č. 7
	Rok
	Počet
obyvateľov
	Počet bytov - prírastok

	
	
	Prestavby
	Rodinné domy
	Bytové domy
	spolu

	2001
	872
	
	203 + /16neobyv/
	22
	225

	2015 
	1202
	+15
	+97
	32
	+77

	2030
	1382
	+15
	+53
	24
	+69

	rezerva
	
	
	
	
	


Navrhované počty bytov sú orientačné, nakoľko je potrebné zvažovať kolísavosť demografického rastu, ale aj aktuálnu možnosť využívania najmä starších domov.
Vzhľadom na skutočný vývoj demografie nepovažujeme za potrebné upravovať nápočet potreby bytov v obci.
A.2.4 Riešenie záujmového územia a širšie vzťahy dokumentujúce začlenenie riešenej obce do systému osídlenia.
Poloha a význam obce v rámci štruktúry osídlenia
Sídelná štruktúra Slovenska je tvorená mestskými a vidieckymi sídlami, ktoré spolu vytvárajú siete rozvojových osí,  sídelných centier a ťažísk osídlenia. 
Obec Odorín je vidieckym sídlom. Podľa záväznej Koncepcie územného rozvoja Slovenska (KURS 2001) sa sídlo nachádza na sídelnej rozvojovej osi tretieho stupňa, pomenovanej ako Hornádska rozvojová os Spišský Štvrtok – Spišská Nová Ves – Spišský Hrušov – Spišské Vlachy – Krompachy – Košice.  
Na základe vyhodnotenia jednotlivých skupín zariadení sociálnej infraštruktúry sa na Slovensku vytvorili skupiny sídiel, ktoré naznačujú úroveň obsluhy ako pre vlastné mesto, tak pre jeho zázemie. Z tohto pohľadu je pre Odorín najbližšie sídelné centrum nadregionálneho až celoštátneho významu mesto Spišská Nová Ves, ktoré sa nachádza 5 km od obce. Druhým vážnym momentom je mimo výhodnej polohy sídla vo vzťahu k okresnému sídlu, je aj blízkosť tak významných centier cestovného ruchu ako je mesto Levoča, Spišské Podhradie s významnou kultúrnou pamiatkou Spišský hrad, ale aj Slovenský raj, či viac vzdialené Vysoké Tatry. Tieto sídla sú dopravne prepojené prevážne štátnou cestou II/536, ktorú ÚPN VÚC Košického kraja navrhuje prekategorizovať na cestu I. triedy.  Pre oblasť socioekonomického rozvoja obce zohráva dôležitú úlohu popri skromných domácich možnostiach aj  väzba na okresné sídlo Spišská Nová Ves.
Väzby obce na záujmové územie 
Väzby sídla na okresné mesto Sp. Novú Ves v oblasti kultúry, administratívy, či pracovných možností radí obec Odorín do prímestského pásma  popradsko – spišskonovoveského ťažiska osídlenia, patriaceho do druhej úrovne ťažísk osídlenia Slovenskej republiky. Obec aj v budúcnosti bude  v štruktúre osídlenia zohrávať satelitnú funkciu okresného sídla. Dôležitá je tiež väzba na blízke sídlo Markušovce s bohatou históriou a turistickou atraktivitou a obec Poráč s významným potenciálom pre zimné športy a turistiky.
Územný priemet ekologickej stability krajiny, zásady ochrany a využívania osobitne chránených časti prírody a krajiny.
Obec Odorín sa nachádza mimo štruktúr nadregionálnych územných systémov ekologickej stability. Prostredie, v ktorom je zasadená, je hodnotené viacerými prameňmi ako priemerné, avšak s nedostatočným zastúpením ekostabilizačných prvkov. V porovnaní s katastrami okolitých obcí sa v celom katastri nachádzajú viaceré územia, hodnotné z prírodného hľadiska, zasahuje tu aj územie Národnej prírodnej pamiatky Markušovské steny s najvyšším hríbovitým útvarom na území Slovenska. Napriek tomu ide o prostredie krajiny s výraznou redukciou mimolesnej zelene a nevhodnou skladbou poľnohospodárskych kultúr na prevažujúcej ploche oráčin, nakoľko temer všetky výraznejšie prírodné hodnoty sú situované na okraji intravilánu mimo spádového územia obce. V území temer absentujú lesné porasty, čo má vplyv na celkovú ekologickú stabilitu zázemia obce. Tento nepriaznivý fakt je potrebné v čo najväčšej miere vyvažovať tvorbou nových a podporou jestvujúcich ekostabilizačných prvkov v krajine a úpravami v samotnom intraviláne obce, na ktorého okraji sa nachádzajú viaceré hodnotné plochy mokradí, ktorých zvyšky je potrebné podľa možnosti zachovať v súčasnom stave bez ďalších negatívnych zásahov. Územie katastra sa nachádza na okraji z hľadiska kvality životného prostredia mimoriadne silne poškodenej oblasti Stredného Spiša, v oblasti podzemných vôd zasahuje do katastra areál nadlimitného znečistenia ortuťou, čo je tiež dôsledok existencie osobitne sledovanej oblasti Stredného Spiša.
Na území extravilánu obce Odorín boli vyčlenené nasledovné hodnotné prírodné biotopy, ktoré boli v rámci hodnotenia MÚSES posúdené a zaradené do štruktúry ÚSES.
1. Rozsiahlejšia výrazná medza, porastená hodnotnými lúčnymi a xerotermnými rastlinnými spoločenstvami s výskytom viacerých regionálne vzácnych druhov. V rámci MÚSES má charakter genofondovej lokality.
2. Menej hodnotné pokračovanie predchádzajúcej lokality – plocha lúčnych a xerotermných porastov je prevažne zarastená náletom borovice a ďalších drevín a má charakter interakčného prvku.
3. Levočský potok tvorí v časti pretekajúcej okrajom západného výbežku intravilánu vo väčšej časti zregulovaný a čiastočne prirodzene tečúci podhorský tok s dobre vyvinutými brehovými porastami, v ktorých dominoval umelo vysadený euroamerický topoľ. Tento bol v nedávnej dobe kvôli prestarnutosti porastov a ich negatívnemu vplyvu na okolie vyrúbaný, čím došlo k čiastočnému narušeniu pôvodných zložiek brehových porastov, avšak vzhľadom na ich dobrý stav a hustotu je predpoklad skorého plného zapojenia porastov, budovaných len prirodzenými druhmi podhorských jelšín a vrbín. V časti okolo regulovaného koryta sú zachované fragmenty bývalých meandrov s dobre vyvinutými rastlinnými spoločenstvami bývalých lužných lesov a fragmenty prirodzených lúčnych aluviálnych spoločenstiev, v širšom priestore aj hodnotné mokraďné spoločenstvá, ktorých plochy sú v súčasnosti v čoraz väčšej miere nelegálne zasypávané rôznym odpadom kvôli úprave pozemkov pre stavebné účely. Spoločenstvá brehových porastov sú aj biotopom viacerých druhov vzácnych a ohrozených živočíchov, najmä vtákov a cicavcov. V rámci štruktúry ÚSES má dolná časť toku charakter regionálneho biocentra, zvyšná časť má charakter miestneho biocentra a biokoridoru a celý tok má zároveň výraznú funkciu regionálneho biokoridoru.
4. Široké. Časť rozsiahlejšieho biotopu mokrade za agradačným valom Levočského potoka, ktoré predstavuje dnes už ojedinelý biotop svojho druhu v rámci Hornádskej kotliny, najmä ak zoberieme do úvahy pestrosť fauny a flóry, vzácnosť niektorých jej druhov a zachovalosť prostredia. Napriek odvodneniu v minulosti sa tu zachovali mokraďné spoločenstvá viacerých typov, v ktorých sa vyskytujú aj regionálne vzácne a zákonom chránené druhy. Lokalita je aj významným biotopom pre viaceré druhy vzácnych stavovcov, najmä vtákov, dokázateľne je aj migračnou lokalitou pre rozširovanie donedávna vzácnych alebo vôbec sa nevyskytujúcich druhov v rámci Hornádskej kotliny a celého regiónu Spiša. Veľká časť lokality bola zničené v rámci výstavby priemyselného areálu, významná časť mimo plochy extravilánu Odorína bola zničená v nedávnej dobe, preto je potrebné zamedziť ďalšej devastácii doteraz zachovalých častí biotopu. V rámci štruktúry ÚSES má lokalita charakter miestneho biocentra.
5. Krčmárov potok je ľavostranným prítokom Levočského potoka a predstavuje časť pomerne hodnotného toku v jeho menej hodnotnom úseku, ktorý je z veľkej časti upravovaný. Napriek tomu sa v jeho okolí zachoval dostatok pôvodných prírodných elementov, najmä zvyškov brehových porastov, fragmentov pramenísk a rozsiahlejších plôch mokradí s výskytom charakteristických rastlinných a živočíšnych spoločenstiev. Najmä dolná časť toku je silne znehodnotená sústavným sypaním odpadu. Biotop má charakter miestneho biocentra a biokoridoru.
6. Odorica – hodnotný podhorský tok má v úseku, pretekajúcom extravilánom Odorína, upravované koryto a lokálne silne znehodnotené alúvium starším i súčasným sypaním rôzneho odpadu. Pomerne hodnotné sú náhradné brehové porasty, tvorené prirodzene sa vyskytujúcimi druhmi drevín. V obci je potok upravený a pod obcou tečie voľne, prirodzene meandruje, avšak vďaka intenzívnej pastve má len fragmenty brehových porastov. Potok má charakter miestneho biokoridoru.
7. Vyhniská. Fragment niekdajšieho rozsiahlejšieho rašeliniska medzi Odorínom a Danišovcami, jeden z najhodnotnejších biotopov svojho druhu v Hornádskej kotline s výskytom viacerých vzácnych a chránených druhov rastlín. V rámci MÚSES regionálne biocentrum.
8. Fragment močiara za agradačným valom Odorice, v minulosti nadväzujúci na predchádzajúcu lokalitu a v rámci združstevňovania odvodnený. Ide o typ biotopu, ktorý sa prakticky nedá odvodniť, nakoľko leží pod úrovňou koryta hlavného toku. V súčasnosti sa na zamokrené plochy začínajú vracať niektoré odolnejšie pôvodné druhy a preto je potrebné nechať plochu na prirodzený vývoj. V rámci MÚSES interakčný prvok.
9. Plocha značne zmenených pasienkov a medzí, nadväzujúca na veľmi hodnotný biotop za hranicami intravilánu. Napriek tomu sa tu zachovalo značné množstvo charakteristických indikačných druhov lúk, odlišujúcich túto plochu od okolitých umelo založených lúčnych porastov a pasienkov. V rámci MÚSES miestne biocentrum.
10. Malá plocha medzí na ľavom svahu prítoku Odorice s bohatými porastami kriačín a stromov, významná pre viaceré druhy živočíchov, najmä vtáctvo. V rámci MÚSES segment s funkciou ochrany zložiek krajiny.
11. Mokraď v alúviu Odorice, zvyšok niekdajších rozsiahlejších vlhkých lúk s charakteristickými rastlinnými spoločenstvami, významná ako miestne biocentrum.
12., 13, 14., 15. Zvyšky pôvodne rozsiahlejších mokradí v alúviu Odorice a jej krátkych prítokov na území obce Odorín, hodnotné spoločenstvá pramenísk. Ide o veľmi cenné biotopy so zachovalými vzácnymi spoločenstvami, ktoré sú v súčasnej dobe veľmi ohrozené. Biotopy 13 a 14 sú narušené súčasnými zásahmi človeka (zasypávanie, odvodnenie, premena na stavebné parcely), preto je potrebné venovať im osobitnú pozornosť a zachovať ich aspoň v doterajšom stave. V systéme MÚSES plnia funkcie miestnych biocentier.
16. Za kruhom. Rozsiahle pramenisko ľavostranného prítoku Odorice s veľmi hodnotnými zachovalými rastlinnými spoločenstvami, významné ako miestne biocentrum.
17. Ľavostranný prítok Hornádu s málo výrazným tokom v rámci lesných porastov a výraznejšími spoločenstvami pramenísk na krátkych prítokoch v hornej časti toku. Spolu s ďalším biotopom plní funkciu miestneho biocentra.
18. Rozsiahla plocha výrazných eróznych rýh, v súčasnosti prevažne stabilizovaných. Plochy prirodzených lúčnych porastov sa striedajú s rôznymi štádiami sukcesie medzi lúkou a lesom, plochy zarastajú prevažne dominantnou borovicou.
19. Hornád na styku s južnou hranicou katastra Odorína vytvára veľmi hodnotný biotop prirodzene meandrujúcej rieky so sprievodnými brehovými porastami a zvyškami starých meandrov s voľnou vodnou hladinou a charakteristickými spoločenstvami. V rámci MÚSES plní funkciu regionálneho biocentra a zároveň má výraznú funkciu regionálneho i nadregionálneho biokoridoru.
20. Národná prírodná pamiatka Markušovské steny, vyhlásená v roku 1988, je tvorená rozsiahlou skalnou stenou, ktorú vo flyšových vrstvách vyerodoval Hornád. Vďaka nerovnomernému zvetrávaniu jednotlivých flyšových vrstiev v nej vznikli početné pôsobivé hríbovité útvary s najznámejším Markušovským skalným hríbom, ktorý je svojou výškou 8 m najvyšším a najlepšie vyvinutým skalným útvarom tohto druhu na Slovensku. Stena je rozčlenená viacerými korytami krátkych prítokov Hornádu, z ktorých niektoré vytvárajú pôsobivé kaňonovité dolinky s početnými stupňami, prahmi, vodopádmi. Napriek tomu, že veľká časť steny bola veľmi nevhodne zalesnená nepôvodnými porastami borovice a smrekovca, zachovali sa tu rozsiahle plochy veľmi hodnotnej xerotermnej a lesnej vegetácie s výskytom mnohých vzácnych a chránených druhov rastlín a živočíchov.
21. Časť lesných porastov mimo NPP, ktoré nie sú súčasťou lesného fondu, hoci majú podobný charakter, ako okolité lesné porasty, a na ne nadväzujúce plochy pasienkov a medzí, ostro ohraničených oráčinami. V rámci MÚSES interakčný prvok.
22. Okolie niekdajšieho mlynského náhonu je dnes tvorené hodnotnými mokraďnými spoločenstvami charakteru lužného lesa, lokálne s voľnou vodnou hladinou, závislou od počasia a ročnej doby. Súčasťou biotopu sú aj neudržiavané a zarastajúce vlhké lúky medzi Hornádom a úpätím skalnej steny. Spolu s nasledujúcim biotopom plní funkciu miestneho biocentra.
23. Za pastierskou lúkou. Lesné porasty rozsiahlej skalnej steny a svahu a krátkeho ľavostranného prítoku Hornádu. Lesné porasty sú tvorené prevažne druhotnou borovicou, lokálne sa však zachovali veľmi hodnotné fragmenty spoločenstiev podrastu pôvodného typu lesa, lemy na úpätí steny sú tvorené spoločenstvami lužného lesa a na skalách sa zachovali zvyšky xerotermných spoločenstiev.
24. Rozsiahle pramenisko na úpätí skalnej steny v alúviu Hornádu a naň nadväzujúce plochy zamokrených lúk, ktorých väčšia časť leží mimo územia katastra. V rámci MÚSES je lokalita súčasťou regionálneho biocentra Hornádu.
Okrem technických opatrení na zabezpečenie čistoty vôd, ovzdušia v intraviláne i extraviláne obce, zamerané najmä na elimináciu vplyvov poľnohospodárskej prevádzky, je potrebné prevádzať aj technicko-biologické a biologické opatrenia na obnovenie a posilnenie ekostabilizačných účinkov prírodných prvkov v katastrálnom území Odorína. Miestny územný systém ekologickej stability vyčleňuje v území vyššie uvedené prvky, ktorých plochy a hodnoty je potrebné za každú cenu v plnej miere zachovať, resp. vhodným hospodárením podporovať, ale nemožno súhlasiť s akýmkoľvek zmenšením plochy prírodných hodnôt, ktorá je už v súčasnosti obmedzená na minimum. Kvôli posilneniu ekostabilizačnej funkcie v poľnohospodárskej krajine sú navrhnuté líniové výsadby zelene na trasách niekdajších poľných ciest a hraniciach väčších blokov niekdajších parciel, čo bude evokovať historickú krajinnú štruktúru, zlepší mimoprodukčné funkcie poľnohospodárskej krajiny, podporí biodiverzitu v oblasti, zlepší obraz krajiny a v neposlednom rade zabezpečí minimalizáciu negatívnych vplyvov erózie na poľnohospodárskeho pôdneho fondu, ktorá je v katastri obce pomerne výrazná. Výsadby sú finančne a technicky nenáročné, na vymedzených líniách stačí zabezpečiť zamedzenie intenzívneho hospodárenia a prípadne zabezpečiť výsadbu riedkej kostry základných drevín, ktoré môžu byť aj hospodársky zaujímavé (napr. ovocné stromy), na zvyšných častiach línií je predpoklad skorého uchytenia mnohých pionierskych drevín a vyselektovania hodnotných kriačinových spoločenstiev, čo samozrejme nevylučuje aj priamu úmyselnú výsadbu plnohodnotných pásov miestnych druhov stromov a krov. Drevinová skladba musí zohľadňovať prirodzené spoločenstvá a fragmenty zachovalých kriačín v blízkom okolí. Obec Odorín je perspektívnou aj pre mladé rodiny, nakoľko ide o zázemie okresného mesta. Novoštruktúrované obyvateľstvo zrejme nebude mať výraznejší záujem o tradičné vidiecke aktivity, o to viac privíta nenáročné rekreačno-športové aktivity, ktoré sa môžu rozvíjať pozdĺž takto vymedzených línií. Tieto môžu mať význam aj pre celkovú profiláciu obce v regióne Hornádskej kotliny a pre návštevníkov v rámci agroturistiky – uvažovať možno napr. o sprístupnení kultúrnych a prírodných hodnôt blízkych Markušoviec údolím potoka Odorica peším prístupom, resp. iným spôsobom (koňmo, bričkou...), ako aj peší okruh s napojením na navrhovaný náučný chodník a jestvujúci značkovaný turistický chodník cez NPP Markušovské steny.
Navrhnuté sú jednoduché technické úpravy na revitalizáciu niektorých častí tokov, dôsledné odstránenie nelegálnych skládok odpadu a ďalšie technicky a finančne nenáročné opatrenia na zlepšenie ekologickej stability zázemia obce. Realizáciou navrhovaných opatrení sa v konečnom dôsledku zlepší využívanie potenciálu krajiny, jej zdrojov a posilní sa obytná funkcia obce.
Funkcie obce saturované v záujmovom území

Obec Odorín aj v minulom období spadala do urbanizačného priestoru okresného sídla Sp. Nová Ves. V novokoncipovaných vzťahoch uvažuje územný plán aj so zriadením domova sociálnych služieb hlavne pre starších obyvateľov. Návrh územného plánu vytvára územné predpoklady pretvárania nového obecného centra podporujúceho hlavne obslužné funkcie, podporujúce plnohodnotný urbanistický celok plniaci funkciu satelitu okresného sídla. Obec aj v budúcnosti bude plniť hlavne obytnú funkciu, pričom jej poľnohospodársky charakter bude zachovaný. Zamestnanosťou a vyššou vybavenosťou bude aj naďalej v silnej väzbe na okresné sídlo. Výraznejšie sa všakpodporujú väzby na lokality cestovného ruchu v blízkom okolí.
A.2.5 Návrh urbanistickej koncepcie priestorového usporiadania.
· Stanovenie základnej urbanistickej koncepcie a kompozície obce.
Najstaršia časť obce je situovaná okolo kostola sv. Mikuláša postaveného v románskom slohu v druhej polovici 13. storočia / 1240 - 1270/ a neskôr po viacerých stavebných úpravách bola v roku 1804 pribudovaná kaplnka Panny Márie Snežnej. V podstate sa táto podoba kostola zachovala podnes. Cintorín z okolia kostola bol preložený nariadením Jozefa II. tesne pred rokom 1807. Zástavba dedinských domov sa rozvíjala potočným systémom, ale hlavne popri ceste z Markušoviec v severo-južnom smere. V severnej časti vtedajšieho pôdorysu obce bol vybudovaný majer. Pri kostole sa vybudovala fara a miestna škola.. Aj keď súčasné predstavy o možnom rozvoji obce akceptujú tento stav, predsa sa novonavrhované aktivity posúvajú severným a západným smerom, kde sa vytvárajú aj predpoklady pre vytváranie podružných centier vybavenosti. 
Základom novej koncepcie je akceptácia existujúceho stavu zástavby a chránených území. Novonavrhovaná kompozícia vychádza z prirodzených možností územia. Prirodzenú kompozičnú os tvorí potok Odorica s príľahlou zástavbou v severo – južnom smere. Podružnú os tvorí štátna cesta II / 536 Sp. Nová Ves – Košice v smere východ – západ. Práve tento rozvojový smer je v danej krajinnej a urbánnej štruktúre nepriaznivý a vznikal živelne popri existujúcej komunikácii. Obmedzujúcim faktorom pre kontinuálny rozvoj obce sú poľnohospodárske pôdy s meliorovanými plochami, trasy diaľkových káblov, ale aj konfigurácia terénu. Ďalšími podmienkami rozvoja obce je technická vybavenosť územia a zabezpečenie dostatku pitnej vody. Návrh predpokladá rozvíjať obec západným a severným smerom. Južný okraj obce je blokovaný hygienickým ochranným pásmom hospodárskeho dvora poľnohosp. družstva a východný okraj prechádza do nadmernej svažitosti. Zásadou návrhu je racionálne usporiadanie územia s ohľadom na funkčnosť jednotlivých plôch, racionalitu dopravnej komunikačnej siete, a technického vybavenia, a v konečnom dôsledku aj ekonomikou realizácie koncepčných zámerov. Jadrom novokoncipovanej urbanistickej formácie je novonavrhované centrum v centrálnej časti obce, čím sa umocňuje centrotvorný princíp jadra obce. Tu popri existujúcom objekte obecného úradu navrhujeme polyfunčnú zástavbu novotvoreného námestia s výrazným postavením objektu terajšej krčmy, ktorú povyšujeme na kultúrnejšie odbytové zariadenie doplnené o ďalšie kultúrne a obchodné zariadenia. Táto urbanistická skladba má popri funkčnej náplni aj úlohu určitého odclonenia budúceho námestia od hlučnej štátnej cesty. Navrhovaný okružný dopravný systém má za cieľ eliminovať negatíva výrazného dopravného zaťaženia cesty II / 536 , ktorá aj v návrhu ÚPN VÚC Košického kraja zostáva v nezmenenej trase vedúcej centrom obce. Pri prerokovaní zadania bola zo strany OÚ v Sp. Novej Vsi vznesená požiadavka na preložku tejto komunikácie mimo centrálnu časť obce. Návrh prekladá túto funkčnú bariéru južne od sídla, čím sa jednotlivé funkčné väzby skľudnia a dopravný systém bude podstatne bezpečnejší.
Koncentrácia navrhovanej zástavby po okrajoch obce pri akceptácii terénnych daností, vytvára nové štruktúry špecifické pre jednotlivé lokality. Základný princíp siluetárnych a funkčných vzťahov však zostava neporušený. Severojužná kompozičná os je podporovaná kolmou sekundárnou osou sledujúcou trasu terajšej št. cesty II/ 536 v smere východ západ. Postupný pôdorysný nárast sídla okolo okružného dopravného systému prináša jasnú priestorovú orientáciu a v neposlednom rade aj ekonomickú rentabilitu navrhovanej zástavby.
Vymedzenie potrieb bývania, občianskej vybavenosti, rekreácie, výroby dopravy, zelene a ostatných plôch.
Na základe potrieb zo schváleného zadania boli v území navrhnuté rozvojové plochy v lokalitách, ktoré doporučilo zadanie na základe rozborovej časti prieskumov pre ÚPN. 

Potreby bývania
Pre potreby bývania návrh ÚPN uvažuje s následným riešením :
prestavbami starších domov, prístavbami a nadstavbami.
Výstavba rodinných domov v zastavanom území obce je vzhľadom na mieru zastavanosti územia veľmi náročná, bez možnosti logickej dostupnosti a podmienená zložitými majetkoprávnymi vzťahmi, preto ju uvádzame ako podmienečnú.
Zástavba mimo zastavané územie v lokalitách : - Za humnami, Panské pole, Za majerom a sčasti aj Za horou.
Zadanie vymedzilo časové horizonty návrhu v dvoch etapách, k roku 2015 a 2030.
Plochy občianskej vybavenosti
Koncepcia rozvoja občianskej vybavenosti je postavená na dôslednom zhodnotení existujúcej vybavenosti. V súčasnosti je obec dobré vybavená občianskou vybavenosťou. Tá je v podstatnej miere sústredená v centrálnej časti obce v mieste obecného úradu. Mimo obecného úradu je tam kultúrny dom, požiarna zbrojnica, primeraná obchodná sieť. Dominatné postavenie v širšom centre obce má rímsko-katolícky kostol s farským úradom. V južnej časti centra je situovaná základná škola a materská škôlka. Významným spôsobom sa posilní navrhované centrum obce v okolí obecného úradu, kde popri reštrukturalizácii objektu terajšej krčmy pribúdajú aj ďalšie objekty s polifunkčnou funkciou, prevážne však tam budú zastúpené obchodné prevádzky, drobné služby, ale aj iné podnikateľské aktivity. Nevylučuje sa však ani bývanie v horných podlažiach. Návrh ÚPN uvažuje tiež potrebami pre domov sociálnych služieb v lokalite medzi obecným úradom a materskou škôlkou. Navrhujú sa tiež centra vybavenosti aj v jednotlivých rozvojových lokalitách bývania – lokalita Panské pole v severnej časti obce. V snahe posilniť oblasť služieb pre cestovný ruch návrh uvažuje vo východnej časti obce vedľa štátnej cesty II/536 so zariadením pre cestujúcu verejnosť s ubytovacími a stravovacími službami. Návrh ponecháva plochu cintorína v juhovýchodnej časti obce s rezervnou plochou pre výstavbu domu smútku. Tuto lokalizáciu nepovažujeme za optimálnu, nakoľko dostupnosť lokality vo svažitom teréne je problematická. Obec aj napriek týmto ťažkostiam trvá na pôvodnej lokalite. Revitalizácia čaká aj priestor bývalého majera a hasičskej zbrojnice v severnej časti centra obce.
Plochy rekreácie a športu
Šport je v obci zastúpený skôr futbalovým ihriskom a športovým klubom. Ani v najbližšej budúcnosti nepredpokladáme výraznú zmenu tohto stavu. Skôr je predpoklad, že športové talenty sa budú sústreďovať v športových centrách väčších miest. Väčší dôraz je kladený na rozvoj športových činností detí situovaním voľných športových plôch v rôznych častiach sídla. Výrazný deficit týchto plôch bol hlavne v severnej časti obce. Návrh ÚPN lokalizuje takáto plochy v severnej časti obce vedľa komunikácie do Danišoviec. Kataster obce neponúka plochy pre rozvoj významných športových aktivít mimo priebežných turistických trás, ktoré sa viažu skôr na rieku Hornád. Väčšiu pozornosť návrh venuje rozvoju cestovného ruchu. Aj keď samotná obec v súčasnosti neponúka takéto služby, predsa určitý potenciál tu je. Mimo spomínaných vzdialenejších stredísk cestovného ruchu je vhodné využiť výrazný dopravný koridor – cestu II/ 536, pre poskytovanie služieb hlavne motoristickej verejnosti. Návrh uvažuje so zriadením motorestu vo východnej časti obce v lokalite nad obcou s nádhernými výhľadmi do voľnej krajiny v pozadí so scenériou Vysokých Tatier. Pre potreby cestovného ruchu navrhujeme využitie bývalej obytnej budovy majera v severnej časti centra. 
Plochy výroby a skladov
Návrh ÚPN počíta so zachovaním výrobných plôch poľnohospodárskeho družstva, v južnej časti obce. Aktívne využitie jeho plôch umožní na jeho území situovať aj iné výrobné a skladovacie aktivity. Vo výhľade návrh počíta s rozvojovými plochami v lokalite južne od obce. Tá sa však viaže na plánovaný dopravný obchvat obce cestou II/536, podľa návrhu ÚPN VÚC Košického kraja. Reštrukturalizácia sa navrhuje aj v severnej časti centra pri pôvodnom majeri. Tu je potrebná prestavba územia a terajšie veľkosklady piva je potrebné upraviť tak, aby mohli plniť aj funkciu obchodnú, pri adekvátnom architektonickom stvárnení. Doporučujeme tiež prestavbu hasičskej zbrojnice v danej lokalite.

Plochy dopravy
V rámci územia obce návrh ÚPN rieši závažné dopravné problémy vyplývajúce hlavne z trasovania št. cesty II/536 stredom obce. Táto komunikácia má byť v budúcnosti prekategorizovaná na cestu I. triedy. Z tohto dôvodu bol navrhnutý nový koridor pre túto komunikáciu trasovaný južným okrajom sídla. Druhým vážnym problémom je dopravné riešenie obslužných komunikácii v rámci samotnej obce. Existujúci radiálny systém neumožňoval logické prepojenie jednotlivých miestnych častí. Z tohto dôvodu bol v obci navrhnutý dopravný okružný systém, umožňujúci logické dopravné prepojenie. Pred významnými spoločenskými centrami obchodu, kultúry, výroby a občianskeho vybavenia boli navrhnuté parkovacie plochy. Stanovili sa koridory pre pešie prepojenie. Významným peším a cyklistickým ťahom je prepojenie obce s výrobným centrom Embraco v Sp. Novej Vsi. Navrhované sú tiež cyklotrasy spájajúce významné prírodné a kultúrne lokality ležiace aj v iných katastroch.

Plochy zelene
V pomerne husto zastavanom intraviláne obce zeleň tvorí významný podiel hlavne v súkromných záhradách. Verejná zeleň je zastúpená hlavne v okolí kostola a sprievodná zeleň vodných tokov. Výrazným spôsobom sa dopĺňajú plochy zelene v novokoncipovanom centre a obvodom centre. Ekostabilizačné plochy v rámci zastavaného územia sú v plnej miere premietnuté s krajinnoekologického plánu. Lesy sú však značne vzdialené od obce a chýba aktívny kontakt hlavne pre víkendové pobyty v prírode. Návrh územného plánu zvyšuje podiel vzrastlej zelene v jednotlivých návrhových lokalitách, čím sa zvyšuje hodnota prostredia a zároveň je to aj výrazný identifikačný znak každej lokality. 

Ostatné plochy
Vážny problém pri likvidácii domáceho odpadu väčších rozmerov ako sú staré sporáky, práčky apod., ktoré sa stavajú častým zdrojom neorganizovaných skladiek v okolí obce. Preto návrh ÚPN určuje vyhradené plochy v okrajových polohách obce, hlavne v priestoroch priemyselnej výroby, kde je možné sústreďovať odpad tohto typu, ktorý bude v určitých intervaloch vyvážaný do zberných surovín.
· Zásady ochrany a využitia kultúrnohistorických a prírodných hodnôt
Ochrana kultúrnohistorických hodnôt
Obec Odorín patri medzi najstaršie sídla na Spiši. Prvá písomná zmienka o obci pochádza z roku 1263, kde sa spomína predaj majetku zlatníkom Štefanom občanovi Odorína Brumovi. Už tento fakt predznamenáva, že obec bola už v tomto čase významnou usadlosťou. Archeologické nálezy svedčia, že na území katastra boli sídliská už v dobe bronzovej, ďalej z obdobia prvých storočí nášho letopočtu, ale hlavne z obdobiaveľkomoravského , t. j. v 9. a 10. storočí. V blízkosti Odorína boli usídlení tzv. spišskí kopijníci / Čepanovce dnes časť Markušoviec/.  Celé toto územie bolo v tom čase osídľované aj uhorskou šľachtou – Mariássyovci v Markušovciach / polovica 13. stor. / Keď v prvej polovici 13. stor nastupuje nemecká kolonizácia domáce obyvateľstvo prijíma tento fakt, pretože s tým sa prijíma aj nemeké právo, ktoré dávalo viac slobody. V literatúre sa odvodzuje názov obce od nemeckého mena Ulrich, alebo skôr od staronemeckého slova oede, čo znamená neobývaný, málo obnažený. Nemecký vplyv v obci je známy aj zo skutočnosti, že v roku 1412 bol v obci richtár menom Hermann. Pôvodný Odorínsky chotár siahal hlboko do lesov Slovenského Rudohoria a susedil až s chotárom dnešného Nalepkova. Odorín v tomto období musel brániť svoje záujmy proti väčším mestám – Sp. Nová Ves, ale aj proti Mariássyovcom z Markušoviec. Keď v roku 1412 vyberali spišské mestá do zálohy poľským kráľom, Odorín sa tam nedostal, a ostal v Uhorsku, kde sa vytvorila provincia 11 spišských miest. Hospodársky tieto mestečka upadali až v roku 1465 panovník obdaroval majetkami Zápoľskovcov zua služby majetkami medzi ktoré patril Spišský hrad a 11 spišských mestečiek vrátane Odorína. Tí ich mestské práva akceptovali, ale po roku 1527, kedy sa obce dostali do správy Turzovcov urobili si z nich poddanské obce. V 16. storočí sa Európou šírila vlna reformácie a ako udávajú archívne materiály nevyhol sa jej ani Odorín. Až v roku 1671 sa obec rekatolizuje prevzatím kostola katolíckym farárom Lonnakovičom. Postupný hospodársky úpadok znásobil aj hladomor a v roku 1710 mal Odorín 160 obyvateľov, pričom v priebehu dvoch mesiacov zomrelo 130 obyvateľov. To bolo najhoršie obdobie vo vývoji obce. Ale už v roku 1731 bolo v Odoríne 154 obyvateľov, čo svedčí o vlne prisťahovalcov aj s iných dedín do opustených domov a majetkov. Postupne sa obec rozrastá a v roku 1828 tu žilo 551 obyvateľov. V roku 1771 bol spísaný prvý urbár. Predtým obyvatelia platili iba pánom spišského hradu . Odorín pripadol Csakyovcom, ktorí neskôr sídlili v Spišskom Hrhove a centrom ich panstva boli Smižany a Iliašovce.V 18. storočí sa obci popri poľnohospodárskej výrobe obyvatelia venujú aj furmánkam, vozia rudu z Rudnian, soľ do skladov v Smižanoch, ale aj víno až z maďarských vinohradníckych oblastí. Obec využívala aj svoje postavenie v blízkosti mesta Sp. Nová Ves, kde využíva trhy na predaj svojich výrobkov a poľnohospodárskych produktov. V obci sa hospodárilo v dvoch majeroch, Odorín a Olše. Odorínsky majer tvorila jedná obytná budova so sýpkou na poschodí, liehovar, maštale, pivnice a veľké sýpky. K týmto budovám patrila aj krčma. Obec sa začala postupne hospodársky zmáhať a v roku 1880 mala obec už 658 obyvateľov. Po tomto období však prišlo vysťahovateľstvo do Ameriky, čo spôsobilo opätovný pokles obyvateľstva, pričom v roku 1900 bolo len 536 obyvateľov a v roku 1910 iba 580 obyvateľov. Obec v jej historickom vývoji neobišiel ani proces maďarizácie. V roku 1906 obec dostala oficiálny názov Szepes Edelény. V roku 1917 sa dcéra Idora Czakyho vydala za Akoša Wielanda z Markušoviec, čím aj odorínsky veľkostatok prešiel na Wielandovcov. Obdobe prvej svetovej vojny obec prežila relatívne pokojne, hoci vo vojne padlo 6 obyvateľov. Následné obdobie bolo poznamenané novými socialistickými vplyvmi a politickou rozorvanosťou na dva tábory – sociálni demokrati a agrárnici. Počet obyvateľov narastal iba pomaly v roku 1935 bolo v obci 598 obyvateľov, z čoho bolo 582 Slovákov, 9 Poliakov, 4 Nemci, 3 Maďari. Rímskokatolíkov bolo 579, evanjelikov 10, gréckokatolíkov 8 a 1 žid. V rokoch 1925 – 1927 prebiehala pozemková reforma, ktorá umožnila prerozdelenie veľkostatkárskych polí / ti si mohli ponechať max. 150 ha / za výhodné ceny boli odpredané roľníkom. Tento stav na dlhé obdobie vniesol svár medzi obyvateľov. Povojnový vývoj bol poznamenaný socialistickým vývojom. 1. februára 1945 bol premenovaný obecný úrad na národný výbor. 20. októbra 1959 vzniklo JRD po masívnom presviedčaní obyvateľstva. Postupné rozšírovanie poľnohospodárskeho družstva o obce Lieskovany, Danišovce a neskôr aj Poráč sa stalo základom poľnohospodárskej produkcie a zamestnanosti v obci. Proces kolektivizácie však bol zložitý s výrazným odporom obyvateľstva. Socialistické štátne organy preferovali priemyselnú výrobu v Markušovciach, ale hlavne banskú činnosť v Rudňanoch. S rozšírovaním tejto činnosti z chotára Odorína bola vyčlenená obec Olšo a pričlenená do chotára Markušoviec a  časť chotára vrátane lesov pripadla do chotára Rudnian.  V súčasnosti má kataster rozlohu 914 ha, v roku 1991mala obec 789 obyvateľov.
Tab. č. 8
	Číslo ÚZKP
Čís. ŠZ
	Or. Číslo
Súp. Číslo
Parcel. číslo 
	Názov
	Vlastník
Správca
	Dátum 
vyhlásenia

	3919/0
3919
	1
165
	sýpka
	Obec Odorín
Obecný úrad Odorín
	15.10. 1963

	690/0
690
	35
46
	R-K.fara

	R.k. biskup. Úrad Sp. Kapitula 9
R.k. far. úrad Odorín 35
	15.10.1963

	691/0
691
	62
1
	R-K.Kostol
Sv. Mikuláš
	R.k. biskup. Úrad Sp. Kapitula 9
R.k. far. úrad Odorín 35
	15.10.1963

	3921/0
3921
	75
16,20,22
	Dom ľudový 
PC: 75,76,77
	Fridmanská M č. 75, Pipan J. č.76
Malák J. č. 77 
	15.10.1963



Zoznam objektov zapísaných v ÚZKP
Dôležité je zachovať štrukturálnu skladbu obce, vrátane plôch zelene popri potoku, v okolí kostola a vytvárať podmienky ochrany ekostabilizačných plôch v území. Chránený prírodný výtvor Markušovské skaly je súčasťou zvlášť cenného územia údolia rieky Hornád. Pri novodobých úpravách pôvodných domov na úzkych parcelách je potrebné zachovať ich hmotovú skladbu a dokoratívnosť pôvodných fasád. Dôslednú revitalizáciu si zaslúži obytný objekt – sýpka bývalého majera. V rámci širšieho zázemia obce je potrebné rešpektovať aj archeologické lokality, ktoré eviduje Archeologický ústav SAV Nitra, pracovisko Sp. Nová Ves.  
Spracované podľa podkladov SAV Archeologický ústav Nitra , pracovisko Sp. Nová Ves Mgr. Marián Soják, PhD. / 
Prírodné zdroje
· ochrana lesných zdrojov
Všetky lesy v území ležia v zóne C a B imisného ohrozenia lesov, čo predstavuje významné ohrozenie.
· ochrana vodných zdrojov
V katastrálnom území obce sa nevyskytujú významné zdroje pitnej vody.
· ochrana prírodných liečivých zdrojov
V území Odorína nie sú evidované zdroje prírodných liečivých vôd.
· ochrana prírodných liečebných kúpeľov a klimatických podmienok priaznivých na liečenie
V území sa nenachádzajú.
· ochrana pôdnych zdrojov
Významné segmenty sa území nenachádzajú
· ochrana dochovávaných genofondových zdrojov
V území sa nenachádzajú.
Významné krajinné štruktúry
· pamiatkový fond
V území sa nachádza rad evidovaných archeologických lokalít popísaných v predošlej stati.
· iné krajinárske štruktúry
Zo štruktúr, uvádzaných v metodike KEP, sa v území nachádzajú historické antropogénne formy reliéfu – ide o dobre zachované formácie medzí, ktoré sa južne od obce zachovali napriek čiastočným rekultiváciám, ako aj dominanta krajiny – prírodná panoráma a solitérna prírodná dominanta – ide o skalnú galériu na okraji nivy Hornádu v NPP Markušovské steny s dominantným skalným hríbom, ktorý sa však v posledných rokoch vplyvom dorastania nepôvodných lesných porastoch začína strácať v okolitej zeleni.
.
A.2.6 Návrh funkčného využitia územia obce.
· Základne rozvrhnutie funkcii v riešenom území, prevádzkových a komunikačných väzieb na území obce.
· Obytné územie
Podstatnú časť zastavaného územia obce tvorí obytná zástavba. Existujúce formy obytnej zástavby tvoria domoradie popri miestnych komunikáciách v centrálnej časti obce v smere sever – juh a v neskoršom období expandujúce v severovýchodnom a juhovýchodnom smere. S ohľadom na pomerne vysoké potreby rozvoja bytovej zástavby, návrh rieši nové rozvojové plochy bývania v juhovýchodnej časti obce – pri cintoríne, v juhozápadnej časti dostavbou existujúcej ulice v lokalite Za humnami a v severovýchodnej časti v pokračovaní rozostavanej ulice lokalita Liehovarské.
Vo výhľade návrh uvažuje s budovaním lokality Liehovarské v severovýchodnej časti obce. Aj samotné novonavrhované centrum je potencionálnym územím pre výstavbu bytov, hoci je funkčne určené ako polyfunkčná zóna. Výber lokalít bol uskutočnený s ohľadom na logiku rozvoja obce, majetkové pomery k pozemkom, ale aj s ohľadom na domáce preferencie jednotlivých území.
· Zmiešané územia
Obec s prevážne obytnou funkciou nemé výrazne zmiešané funkčné plochy. Za takýto priestor môže byť čiastočne považovaná centrálna časť obce, kde sa miešajú funkcie obchodu, služieb, rekreačných a obslužných funkcii situovaných vo verejných plochách zelene popri miestnom potoku. Práve táto funkčná zóna si vyžaduje celkovú estetizáciu prostredia s úpravami verejných priestranstiev, údržbou a výsadbou verejnej zelene, ale hlavne reštrukturalizáciu časti tejto zóny. 
· Výrobné územia
Základom výrobnej sféry v obci je dnes hospodársky dvor poľnohospodárskeho družstva „Rozkvet“ Odorín, ktoré hospodári na výmere 767 ha poľnohospodárskej pôdy. Zameriava sa na rastlinnú výrobu pozostávajúcu z produkcie obilovín, olejnín, okopanín a výrobu viacročných krmovín. Živočišná výroba je zameraná na chov hovädzieho dobytka / 650 ks/.Tento hospodársky dvor leží na južnom okraji obce a nie je racionálne využívaný v celom rozsahu. Tu návrh ÚPN predpokladá čiastočnú reštrukturalizáciu s tým, že na časti pozemkov dvora môže byť umiestnená aj iná výrobná a skladovacia činnosť. Návrh výhľadovo dáva možnosť zriadenia novej rozvojovej lokality v lokalite pri družstve na juhozápadnom okraji obce. Táto lokalita môže mať aj zmiešanú funkciu, kde je možné umiestňovať aj obchodné prevádzky. Výstavba tejto lokality je však podmienená výstavbou obchvatovej komunikácie II/536 podľa požiadaviek schváleného zadania.
· Rekreačné a športové územia
Vidiecky spôsob života domáceho obyvateľstva nevytvára výrazný tlak na rekreačné plochy. V súčasnosti možno hovoriť iba o krátkodobej rekreácii domáceho obyvateľstva formou návštevy okolitých lokalít, hlavne však v lokalite pri rieke Hornád južne od obce, alebo severne smerom k Danišovciam. Súvislé plochy lesných porastov sú od obce značne vzdialené, preto nie sú až takým zdrojom domácej rekreácie. Šport v obci je organizovaný iba činnosťou futbalového klubu, ktorý svoju činnosť vykonáva na miestnom ihrisku v južnej časti obce. Po dôslednom zhodnotení územia obce sme toho názoru, že je potrebné vytvárať viac viacúčelových športových plôch v rôznych častiach obce pre dorastajúcu mládež, ale vytvárať aj podmienky pre rozvoj cestovného ruchu v širšom význame. V obci je potrebné vytvárať podmienky pre rozvoj cestovného ruchu v lokalitách, ktoré už dnes lákajú návštevníkov pre svoju atraktivitu. Návrh uvažuje s rozvojom lokality východne od sídla v blízkosti št. cesty II/536, kde sa uvažuje s lokalizáciou motorestu, ktorý bude poskytovať služby motoristickej a športovej verejnosti. Tu je možne situovať stravovacie a ubytovacie zariadenia aj s drobnou obchodnou činnosťou. V samotnej obci návrh počíta s reštrukturalizáciou sýpky bývalého majera, ktorý je dnes opustený a je v schátralom stave. Návrh predpokladá využitie objektu – kaštieľa pre cestovný ruch. V žiadnom prípade tu nie je možné zriaďovať prevádzky narúšajúce životné prostredie ako sú výrobné s nadmerným zdrojom znečistenia ovzdušia, vody, alebo nadmerným zdrojom hluku či už z výroby alebo dopravy. 
Šport v obci je organizovaný iba činnosťou futbalového klubu, ktorý svoju činnosť vykonáva na miestnom ihrisku v južnej časti obce. Po dôslednom zhodnotení územia obce sme toho názoru, že je potrebné vytvárať viac viacúčelových športových plôch v rôznych častiach obce hlavne pre dorastajúcu mládež. Potrebné je dobudovať školský areál o zariadenia pre šport. Pre deti školského veku je potrebné zriadiť aj plochy pre zimné športy s nenáročným vybavením. Kataster obce však ponúka aj vhodné cyklistické trasy spájajúce významné lokality prírodné a turistické lokality, hlavne však severným smerom s orientáciou na Sp. Hrad,  Sp. Podhradie a Levoču, ale aj južným smerom k Markušovciam a toku rieky Hornád. Západným smerom je okresné sídlo Spišská Nová Ves so svojím zázemím.
· Vymedzenie časti územia pre riešenie vo väčšej podrobnosti
Podrobnejšie riešenie si vyžiada prestavba centrálnej časti obce minimálne urbanistickou štúdiou, kde sa upresnia požiadavky riešenia.
A.2.7 Návrh riešenia bývania, občianskeho vybavenia so sociálnou infraštruktúrou, výroby a rekreácie.
Sociálna infraštruktúra a občianske vybavenie
· Koncepcia rozvoja sociálnej infraštruktúry.
V obci doposiaľ neboli vybudované žiadne zariadenia sociálnych služieb. Nové trendy v oblasti vývoja sociálnych služieb vyžadujú budovanie aj zariadení tohto charakteru. Vzhľadom k tomu, že obec má ambície plniť funkciu dobre vybaveného satelitného územia okresného sídla Sp. Nová Ves je žiadúce v obci vybudovať aj zariadenie sociálnej starostlivosti hlavne pre občanov staršieho veku, ktorí sú odkázaní na pomoc. Návrh uvažuje so zriadením takého zariadenia v lokalite medzi objektom obecného úradu a školy, na miestach neobývaného starého domu so záhradou. Dostupnosť lokality do centra, kľudová poloha a spojitosť s materskou škôlkou v oáze zelene, vytvárajú dobrý predpoklad súžitia mladej a staršej generácie.
· Koncepcia rozvoja občianskej vybavenosti
Základ občianskej vybavenosti tvoria existujúce zariadenia v centrálnej časti obce. Zariadenia obchodu, hasičského zboru, pošty, kultúrneho domu, pohostinstva, základného školstva a obecného úradu, postačujú pre proporčný rast obce. Návrh dopĺňa zariadenie sociálnej starostlivosti a pri prechode kompetencii na samosprávu bude potrebné rozšíriť priestory obecného úradu. Výhľadovo je potrebné uvažovať s vybudovaním nového obslužného centra v lokalite Liehovarské. Nové rozvojové lokality pre bývanie majú navrhnuté plochy pre rozvoj vybavenosti zameranej hlavne na obchodné a obslužné činnosti.
Návrh na lokalizáciu centier vybavenosti
Centrum obce bude aj v budúcnosti plniť rozhodujúcu úlohu v plnení občianskej vybavenosti. Popri existujúcich zariadeniach občianskeho vybavenia bude v južnej časti centra lokalizované zariadenie pre sociálnu starostlivosť v blízkosti obecného úradu. V severnej časti v objekte byvalého majera návrh uvažuje so zariadením pre cestovný ruch, ale tiež vo východnej časti obce sa uvažuje s vybudovaním motorestu. Nové centra občianskeho vybavenia sú navrhované v rozvojovej lokalite bytovej zástavby Liehovarské. Tieto centrá majú plniť polyfunkčnú úlohu podľa potrieb a záujmu miestnych obyvateľov. Skôr však ide o funkcie obchodu a drobných služieb.
Kapacity a štruktúra zariadení.
Obec je v súčasnosti pomerne dobre vybavená základnou občianskou vybavenosťou čo do kapacity, chýba však požadovaná druhovosť vybavenia. V súčasnej dobe je v obci kultúrny dom, materská škôlka, základná škola, obchod s potravinami a s priemyselným tovarom, pohostinstvo. Podľa normatívu je potrebné občiansku vybavenosť rozšíriť o holičstvo - kaderníctvo, políciu. 
Tab. č. 9
	             Druh obč. vybavenosti

	Normatív
	Súčasný stav
/ 872 obyv. /
	Návrh 2015
/ 1202 obyv. /
	Výhľad 2030
/ 1382 obyv./

	Mater. škôlka
	40 miest/1000 ob
	40 miest
	48 miest
	55 miest

	Zákl. škola
	68 miest/1000 ob
	56 žiak-4 triedy
	81 miest
	94 miest

	Zdrav. stredisko
	157 m2 už. pl
	Nie je
	1 prac. miesto
	184 m2

	Potraviny
	78m2/ 1000 ob.
	82 m2
	94 m2
	108 m2

	Priemysel. továr
	43 m2
	18 m2
	51,7 m2
	59,4 m2

	Reštaurácie pohostinstvá
	43 m2
	40 m2
	52 m2
	60 m2

	Holičstvo-kadern.
	17 m2
	0
	20 m2
	24 m2

	Pošta
	87,5 m2
	25 m2
	60 m2
	60 m2

	Pož. ochrana
	20 m2
	40 m2
	40 m2
	40 m2

	Polícia
	32 m2
	
	32 m2
	32 m2

	Ihrisko dospelí
	840 m2 pozem.
	5400 m2
	5400 m2
	5400 m2

	Ihrisko detí
	1120m2 pozem.
	400 m2
	800 m2
	1200 m2

	Kultúrne zariad
Knižnice 
	20 m2                        
	                                30 m2
	30 m2
	40 m2


Pri nápočte občianskeho vybavenia sme vychádzali (Zásady a pravidla územného plánovania VÚVA Brno, Urbion Bratislava 1983 ) pri zohľadnení špecifík územia.
Oproti preukazovaným nápočtom občianskej vybavenosti hlavne v oblasti školstva a verejnej správy je určitá disproporcia. Pri porovnávaní demografického vývoja môžeme však konštatovať, že krivka natality postupne klesá, a preto nie je nutné v návrhovom období zväčšovať kapacity tried, ale potrebné je komplexne dobudovať školu o športové zariadenia. Vybavenosť v oblasti obchodnej vybavenosti bude potrebné tuto sieť naďalej rozširovať. Návrh lokalizuje nové vybavenostné centrá v jednotlivých rozvojových lokalitách, ale tieto služby môžu byť lokalizované aj v rodinných domoch s polyfunkčným využitím. Podobne je možné očakávať aj rozvoj drobných služieb ako je kaderníctvo, krajčírstvo a pod.  Dá sa predpokladať, že pokiaľ nastane očakávaný nárast obyvateľstva rozvinú sa aj iné služby v oblasti drobnej remeselnej výroby. Aj keď nápočet preukázal potrebu zväčšovania plôch aj v iných oblastiach ako je pošta. Aj tu je potrebné očakávať vyššiu technickú úroveň spracovania agendy a nebudú potrebné ďalšie priestorové nároky. Potreba aktualizácie ÚPD dáva ďalšie možnosti reagovať na nepredvídané rozvojové podnety.
Výrobné územia
· Koncepcia rozvoja hospodárskej základne
-
Priemyselná výroba
Návrh územného plánu navrhuje rozvojové plochy výroby a skladov v južnej časti obce reštrukturalizáciou časti hospodárskeho dvora poľnohosp. družstva. Výhľadovo návrh počíta aj so zriadením novej lokality v blízkosti družstva juhozápadne od obce, avšak táto lokalita je podmienená výstavbou navrhovaného obchvatu obce štátnou cestou II/536. V tejto lokalite je možno uvažovať s polyfunkciou výrobných a obchodných prevádzok.
· Poľnohospodárska výroba
Návrh územného plánu akceptuje aj pre budúcnosť dominantné postavenie poľnohospodárskeho družstva  Rozkvet. Dá sa očakávať, že družstvo v budúcnosti bude vykonávať aj iné než čisto poľnohospodárske činnosti. Pre rozvoj je možné využívať hosp. dvor južne od obce. Rozvoj drobného súkromného podnikania v oblasti poľnohospodárstva je za súčasného ekonomického a dotačného systému dosť obtiažná. Podrobnejšie údaje o poľnohospodárskej výrobe sú uvádzané v samostatnej prílohe PPF.
· Lesné hospodárstvo
V katastrálnom území obce je 35 ha lesného pôdneho fondu, lesnatosť k. ú. 3,83 %. Lesné porasty sa rozprestierajú výlučne v okrajovej južnej časti katastra a zaberajú strmé stráne svahov potokov, úžľabiny potokov a najvyššie polohy hrebeňov. Porasty spadajú do LHC Rudňany a rozdelené sú do porastov č. 399 b, 400, 401, 402 (časť), pričom porasty 401 a 402 sú zaradené do kategórie ochranných lesov. Súčasťou lesného pôdneho fondu je aj priesek elektrovodu E15. V území sa nachádzajú na okraji lesných porastov plochy charakteru lesa, ktoré nie sú súčasťou LPF (tzv. biele plochy) č. 33, 34. Užívateľom porastov je Združenie vlastníkov lesa Odorín. Ide prevažne o druhotné, umelo vysadené nepôvodné borovicové, smrekovcové a smrekové rovnoveké, rovnorodé monokultúrne porasty, ktoré sú pestrejšie len v oblasti strží a potokov, kde sa uplatňujú listnaté dreviny.
· Cestovný ruch
V obci nie je rozvinutý cestovný ruch. Problém cestovného ruchu nemožno chápať ako uzavretý obecný systém. Nutná je koordinácia aktivít v oblasti cestovného ruchu minimálne na regionálnej úrovni. Obec leží na turistickej trase , „Gotická cesta „ spájajúca kultúrne atraktivity nadregionálneho významu, avšak ani tento fakt automaticky nezabezpečuje rozvoj turistiky v obci. Tento spôsob turistiky spočíva v krátkodobej návšteve kultúrnych pamiatok a má skôr charakter tranzitu. Snahou je zabezpečiť pobyt turistov na niekoľko dní v obci. To si však vyžaduje na jednej strane aktívne napojenie na regionálne cestovné agentúry a na druhej strane vytváranie podmienok v obci na budovanie ubytovacích a hlavne obslužných zariadení pre cestovný ruch. Blízkosť obce k centrám cestovného ruchu Sp. Hrad s okolím zapísaný do svetového kultúrneho a prírodného dedičstva, stredisko hlavne zimných športov Krompachy – Plejsy, ale aj Slovenský raj, Vysoké Tatry, dávajú určité predpoklady zapojenia obce do širšieho kontextu turistiky. Významnejším podnetom pre rozvoj turistiky je však poloha obce na dopravnej trase Košice – Poprad, kde je potrebné využiť domáce atraktivity s poskytovaním služieb hlavne pre motoristickú verejnosť. Návrh zariadenia pre cestovný ruch vo východnej časti obce – motorest, môže byť motivujúcim aj pre zriadenie ďalších zariadení cestovného ruchu v samotnej obci – revitalizácia sypky / kúrie/ Systém turistických trás spájajúcich blízke okolie susedných obcí s ich atraktivitami dáva určité predpoklady turizmu na vidieku.
· Potreba nových plôch, resp. reštrukturalizácie jestvujúcich plôch pre rozvoj hospodárskej základne a ich lokalizácia.
Pri predvídanom rozvoji hospodárskej základne obce nie je nutná potreba rozširovania nových výrobných plôch mimo rozvojových plôch pre cestovný ruch popísaných v predchádzajúcom odstavci. Nutnou podmienkou je reštrukturalizácia plôch hospodárskeho dvora. V lokalite pri sýpke je žiadúce vymiestniť činnosť veľkoskladu z tohto priestoru z dôvodu nadmerného dopravného zaťaženia a nevhodnej funkcie v tomto priestore. Hospodársky dvor južne od obce je možné efektívnejšie využiť, preto je možné kumulovať poľnohospodársku výrobu do tejto lokality s čiastočným využitím aj pre iné formy výroby. Pre nepredvídané rozvojové impulzy návrh ÚPN uvažuje s rozvojovou lokalitou južne od obce.
· Vymiestnenie škodlivých prevádzok výroby a stanovenie ochranných pásiem.
V zastavanom území obce sa nenachádzajú prevádzky, ktoré svojím charakterom znehodnocujú kvalitu obytného prostredia. Vhodná je kvalitatívna prestavba niektorých zariadení ako je hostinec a veľkosklad pri sýpke. 
· Štruktúra hospodárskej základne po zohľadnení plánovaných zámerov
Základom hospodárskej činnosti v území bude aj naďalej poľnohospodárska výroba, aj napriek pretrvávajúcej stagnácii. Popri rastlinnej výrobe dobré podmienky sú aj pre chov hovädzieho dobytka, hlavne dojníc. V priemyselnej oblasti zatiaľ neboli zaznamenané výraznejšie rozvojové impulzy. Obec aj v budúcnosti bude aktívne naviazaná na výrobnú základňu okresného sídla. Dá sa očakávať skôr rozvoj drobných remeselných prevádzok. Pri takto nestabilnom prostredí, však nemožno vylúčiť nečakanú aktivitu výrobného charakteru systémom menšieho subdodávateľa. Postupne bude rásť podiel cestovného ruchu a s ním spojených služieb. Práve tieto činnosti predpokladajú rozvoj živnostenského stavu.
Rekreácia , cestovný ruch, kúpeľníctvo
· Koncepcia rozvoja cestovného ruchu.
Rozvoj cestovného ruchu nie je možné rozvíjať osamotene. Obec musí vytvárať podmienky, aby sa mohla zaradiť do regionálneho systému. To si však vyžaduje popri adekvátnom spopularizovaní miestnych atraktivít aj budovanie zariadení pre cestovný ruch, hlavne v oblasti stravovacích a ubytovacích služieb. Krátkodobý pobyt turistov neprináša očakávaný ekonomický efekt, mimo služieb motoristom pri dopravných ťahoch. Preto bude snahou obce vytvárať podmienky pre dlhší pobyt návštevníkov.
· Kapacity, plošné nároky a lokalizácia území a zón.
Navrhované zariadenia :
-
Reštrukturalizácia kúrie - sýpky v severnej časti centra obce, leží v parkovej zeleni, pri štátnej ceste II/536. Rekonštrukciou kúrie vrátane doplnkových služieb stravovania je možné získať cca 40 lôžok. 
 -
Navrhovaná lokalita motorest, leží mimo obce východným smerom, pri štátnej ceste II/ 536, v miestne na návrší s nádhernými výhľadmi do krajiny, kde horizont uzatvára panoráma Vysokých Tatier. Odporučená kapacita cca 40 lôžok.
Je predpoklad, že aj v samotnej obci budú niektoré staršie domy slúžiť na rekreačné domy.
A.2.8 Vymedzenie zastavaného územia obce
· Súčasne zastavané územie
Súčasne vymedzené zastavané územie obce je stanovené k 1. 9. 1990. Logicky vymedzuje priestor, ktorý popri zastavaných plochách zaberá aj záhrady. Podrobnosti sú v grafickej časti. 
· Navrhované územie  na zástavbu
Návrh územného plánu rieši zástavbu v dvoch časových etapách, k roku 2015 a 2030 – výhľad. 
· Návrh do roku 2015.
Rozvoj bytovej zástavby.
V prvej etape výstavby návrh počíta s výstavbou v lokalite Za humnami v juhozápadnej časti obce, kde sa počíta s rozvojom bytovej výstavby IBV. Lokalita IBV Liehovarské sa nachádza v severovýchodnej časti obce. Ide o doplnenie zástavby v existujúcej IBV. Ďalšia sústredená výstavba bude organizovaná v severozápadnej časti obce a v juhovýchodnej časti.
Ostatná zástavba je organizovaná doplnením voľných parciel v zastavanom území obce.
K týmto lokalitám sú navrhované aj prístupové komunikácie.

Plochy športu a rekreácie.
V tejto etape návrh uvažuje so zriadením univerzálnej športovej plochy v severnej časti obce v smere k obci Danišovce a v juhozápadnej časti obce.
· Návrh do roku 2020.
Rozvoj bytovej zástavby.
V druhej etape návrh počíta s výstavbou rodinných domov v lokalite Liehovarské v severnej časti obce.
Plochy športu a rekreácie.
Aj keď nie je možné presne časovo vymedziť ekonomický potenciál schopný realizovať rekreačné aktivity v o východnej časti obce – motorest a prestavbu kúrie v centre obce, návrh vytvára podmienky pre realizáciu týchto zámerov bez časového určenia.

Dopravné plochy
Pre rozvoj dopravy návrh ÚPN akceptuje požiadavku okresného úradu odboru dopravy na premiestnenie dopravného koridoru št. cesty II/536 z južnej strany obce. Návrh je riešený alternatívne z dôvodu možného zámeru obchvatu aj obce Jamník, čo rieši alternatíva 2.
· Rezervné rozvojové plochy po roku 2015.
Do budúcnosti je možné bytovú výstavbu orientovať naďalej v lokalite Liehovarské, kde sa bude sústreďovať tak IBV aj HBV.
V súvislosti s výstavbou obchvatovej komunikácie II/536 z južnej strany obce, vytvára podmienky pre realizáciu rozvojovej lokality pre rozvoj priemyslu v lokalite pri družstvev južnej časti obce.
A2.9 Vymedzenie ochranných pásiem a chránených území.
V riešenom území sú mimo ochranných pásiem technickej infraštruktúry aj ochranné pásma od :
 ČOV  100 m a hospodárskeho dvora poľnohospodárskej výroby 200 m 
K výhľadovému roku 2015 je potrebné uvažovať s ochranným pásmom hluku z dopravy na štátnej ceste II/536 vo vzdialenosti 57 m (hluk. hladina 60 dB) a na št. ceste III/53618  9 m.
A 2.10 Návrh a riešenie záujmov obrany štátu, požiarnej ochrany, ochrany pred povodňami.
· Záujmy obrany štátu vymedzuje vyhl. č. 297/1994 Z.z. v znení neskorších predpisov. Obec má spracovaný Plán ukrytia obyvateľstva, ktorý je základným dokumentom. Návrh ÚPN rešpektuje zásady citovanej vyhlášky. V obci je zastúpené ukrytie podľa § 2 odst. 4 c, 4d, ale v podstatnej miere 4f. 
· Záujmy požiarnej ochrany sú v návrhu riešené podľa vyhl. č. 126 /1985 Z.z. Prístupové komunikácie a odstupy stavieb zodpovedajú predmetnej vyhláške. Vodovodná sieť je navrhovaná aj s ohľadom na potreby požiarnej ochrany vrátane uličných požiarnych hydrantov. Podrobnosť spracovania je však redukovaná na úroveň územného plánu obce.
· Ochrana pred povodňami. V obci vznikajú problémy s povodňami, návrh územného plánu obce rieši odvodnenie územia odtokovými rigolmi povedľa ciest s vyustením do potoka. Potrebná je však aj úprava potoka a jeho pravidelná údržba. 
A 2.11 Návrh ochrany prírody a tvorby krajiny, vrátane prvkov územného systému ekologickej stability a ekostabilizačných opatrení.
Južná časť posudzovaného územia môže ostať z hľadiska ekologicky únosného využívania územia bez zmien. Jestvujúce pasienky južne od obce sú len lokálne využívané nadmerne (priehony, napájadlá). V oblasti lesného hospodárstva sú jestvujúce lesné porasty málo stabilné a s ich postupným dorastaním sa bude zvyšovať ich vnútorná nestabilita, čo je zrejmé z jestvujúcich poznatkov v širšom priestore. Veľká časť lesných porastov je založená umelo na nevhodnom stanovišti, resp. stanovištne nevyhovujúcimi drevinami. Na prechode do poľnohospodárskej krajiny však majú zväčša vytvorenú vhodnú prechodovú zónu z porastov charakteru lesa.
Zvyšná časť územia nie je z väčšej časti optimalizovaná, jeho súčasné využívanie nezodpovedá jestvujúcim krajinno-ekologickým podmienkam ani spôsobom, ani intenzitou, ani priestorovým rozložením. Krajina je zbavená pôvodných štruktúr a mimolesnej zelene, rozčlenená je do veľkoblokových makroštruktúr, čo je sprevádzané nepriaznivými následkami (erózia pôdy, zhutňovanie pôdneho profilu).
- Krajinnoekologické opatrenia
· opatrenia na zabezpečenie ekologickej stability a biodiverzity
Na zabezpečenie ekologickej stability a zvýšenia biodiverzity je potrebné vytvárať v nestabilnej časti katastra podmienky pre rozčlenenie krajiny postupnou výsadbou zelene okolo poľných ciest, potokov, na hraniciach jednotlivých blokov a v prípade ohrozených svahov aj v blokoch samotných, zabezpečiť zatrávnenie ohrozených plôch oráčin, tvorbu zasakovacích trávnych pásov a ochranných trávnych pásov okolo vodných tokov, najmä regulovaných. Doporučujeme ponechať zamokrené územie severne od obce v alúviu Odorice prirodzenému vývoju. Prirodzené pasienky je potrebné udržiavať v doterajšom stave, resp. zabezpečiť intenzívnejšie využívanie kvôli primeranému odstraňovaniu biomasy, čo by zamedzilo každoročne sa opakujúce negatívne vypaľovanie suchej trávy. Pre územie doporučujeme spracovať agroenvironmentálny plán a zabezpečiť jeho dodržiavanie. V oblasti lesného hospodárstva zabezpečovať postupné prebudovanie monokultúrnych porastov na pestrejšie, rôznorodejšie, v oblasti NPP Markušovské steny prikročiť k intenzívnejšiemu obhospodarovaniu porastov za účelom ich preriedenia.
· opatrenia na ochranu prírodných a kultúrno-historických zdrojov
Vyššie uvedené opatrenia sa týkajú aj ochrany najkvalitnejších poľnohospodárskych pôd, čo je v súčasnosti často zamieňané za ich čo najintenzívnejšie využitie. Kultúrno-historické zdroje je potrebné chrániť v oblasti evidovaných archeologických lokalitách.
· opatrenia na zlepšenie kvality životného prostredia a ochranu zdravia obyvateľstva
V tejto oblasti je potrebné uskutočniť niektoré opatrenia technického charakteru (vybudovanie a dobudovanie infraštruktúry, zlepšovanie a skvalitňovanie využívania jestvujúcich energetických zdrojov), aby nedochádzalo k znečisťovaniu a znehodnocovaniu prírodných zdrojov, ktoré súvisia s ľudským zdravím. Niektoré vplyvy je však možné eliminovať relatívne nenáročnými opatreniami, ako je výsadba zelene (okolo areálu PD, okolo ciest). V tomto smere je zvlášť potrebné uvažovať s technickými a biologickými opatreniami v súvislosti s plánovanou výstavbou obchvatu obce. Tu vidíme dva druhy problémov, ktoré vyplývajú z realizácie takého diela v slovenských podmienkach. Pri výstavbe je zničená veľká časť územia mimo vlastného telesa cesty, pričom sú likvidované aj krajinné štruktúry, hoci zo zahraničia je zrejmé, že pri výstavbe takýchto stavieb je pri dobrej organizácii práce potrebný zlomok územia oproti u nás využívaným plochám. Ďalším problémom je následné začlenenie komunikácie do krajiny a eliminácia jej nepriaznivých vplyvov, čo je často nedostatočné a nie je v súlade s prirodzeným výskytom mimolesnej zelene v území. To napokon je zrejmé aj na niektorých úsekoch terajšej komunikácie, ktoré sú vyslovene vhodné na ozelenenie, pričom zarastajú len náletovými drevinami bez cieľavedomého začleňovania do krajiny.
Osobitnú pozornosť je potrebné venovať nelegálnym skládkam odpadu, ktoré sú situované na brehu toku nad obcou, čím kontaminujú celý úsek toku v obci, ale tiež sú súčasťou niektorých stavieb v obci (svah ihriska nad potokom). Veľmi problematická skládka je na západnom okraji obce, ktorá je veľkým potenciálnym nebezpečenstvom a nie je možné eliminovať jej vplyv ináč, ako dôslednou sanáciou územia, aj keď ide o opatrenie, ktoré sa v dnešnej dobe pri likvidovaní vplyvu skládok v podstate nevyužíva.
· opatrenia na zachovanie a udržiavanie vegetácie v sídlach
Pre zachovanie, udržiavanie a zvýšenie drevinovej vegetácie v obci je potrebné spracovať samostatný generel. Pri ostatných typoch vegetácie je potrebné zabezpečiť ich bežné využívanie, obhospodarovanie a udržiavanie, čím sa zabezpečí zamedzenie zaburinenia plôch a rozširovanie nepôvodných inváznych druhov v prirodzených spoločenstvách v okolitej krajine.
· opatrenia na zmiernenie pôsobenia stresových javov
Tieto sú naznačené v predchádzajúcich typoch opatrení a zväčša vyžadujú samostatnú dokumentáciu, ktorá nie je predmetom tohto materiálu a územného plánu.
· opatrenia na zlepšenie pôsobenia štruktúry vnímanej krajiny
Tieto opatrenia sú zahrnuté v predchádzajúcich návrhoch – napr. výsadbou zelene na stabilných krajinných štruktúrach (poľné cesty, hranice blokov) sa zlepší krajinný ráz, spestrí sa obraz krajiny a jej estetické vnímanie zo strany návštevníkov i domácich obyvateľov.
A 2. 12 Návrh verejného dopravného a technického vybavenia.
Doprava
· Návrh základného dopravného systému obce.
          Riešená obec je dopravne spojená z ostatnými obcami prostredníctvom št. cesty II/536 Spišská Nová Ves - Spišské Vlachy. V intraviláne riešenej obce sa na uvedenú cestnú komunikáciu napája št. cesta III /53618 Markušovce - Odorín. Obec Danišovce z riešenou obcou je dopravne spojená prostredníctvom účelovej komunikácie.

           Cestná komunikácia II/536 Spišská Nová Ves- Spišské Vlachy tvorí v riešenej obci hlavnú dopravnú os. Cez obec je vedená v priamej trase,  a nie je ovplyvnená okolitou zástavbou, ale dopravne sú na uvedenú komunikáciu vyústené miestne komunikácie vo vzdialenostiach 100-150 m. Taktiež nevhodne je umiestnená  zástavka SAD, ktorá sa nachádza v centre  riešenej obce v priestore križovatky, a tým vytvára bodovú závadu. Vedľajšiu dopravnú os v obci tvorí št. cesta III/5363 Odorín –Markušovce. Návrh dopravného komunikačného systému v obci pozostáva z napojenia miestnych komunikácii na jestvujúce komunikácie  ako aj ich zokruhovanie, čím sa zjednodušia dopravné pomery  v obci. 
V západnej časti obce sa uvažuje sprístupniť navrhovaná individuálna  výstavba realizovaním paralelne vedenej komunikácie zo št. cestou III/53618 Odorín – Markušovce, a s napojením na jestvujúcu komunikáciu, ako aj  na  cestu   II/536 vo vhodnej  vzdialenosti od jestvujúcich komunikácii. V severnej časti obce v I. etape navrhujeme s predĺžením jestvujúcich komunikácii a vo výhľade s vytvorením   okružnej komunikácie, ktorá by bola napojená na cestu komunikáciu vedúcu do Danišoviec ako aj na št. cestu II/536. V juhozápadnej časti obce navrhujeme pri výstavbe obce pokračovať v jestvujúcom systéme rozmiestnenia komunikácii s ich vhodným napojením na št. cestu II/536.
Vo výhľade uvažujeme s prepojením hospodárskeho dvora PD so št. cestou III/53618 čím sa vytvorí vhodnejší prístup na parcely poľnohospodárskej pôdy z uvedeného  hospodárskeho dvora. 
· Koncepcia prepravných vzťahov.
         Najväčšie  dopravné zaťaženie v riešenom území má št. cesta II/536 Spišské Vlachy – Spišská Nová Ves. Mimo intravilánu riešenej obce má cesta parametre zodpovedajúce kategórii C 9,5/80. V intraviláne obce vytvára nasledovné   dopravné závady, z ktorých najpodstatnejšie sú: 
· Chodníky pre peších popri cestnej komunikácii II/ 536, sú realizované iba čiastočne, čím dochádza k stretom automobilovej a pešej dopravy;
· vyústenie miestnych komunikácií na uvedenú štátnu cestu je vo vzdialenostiach menších ako 50 m;
· autobusová zastávka smerom na Sp.Novú Ves je nevhodné umiestnená. 
· hluková hladina 60db(A) a 65db(A) zasahuje do priestorov obytnej zástavby.
Dopravné zaťaženie na obidvoch štátnych cestách bolo prevádzané profilovým ščítaním vykonanými Slov. správou ciest v roku 2000. Intenzita dopravy za 24 hodín v rokoch
   2010 a 2015 na obidvoch cestných komunikáciach bola vypočítaná na základe výhľadových koeficientov.
Št. cesta  II/536 , sčítačí úsek č. 02320
	Rok
	T
	O
	M
	S

	2000
	721
	2728
	14
	3463

	2010
	865
	3754
	21
	4640

	2015
	966
	4244
	22
	5232


 Št. cesta  č. III / 53618, ščítací úsek č. 02353 
	Rok
	T
	O
	M
	S

	2000
	155
	250
	20
	425

	2010
	155
	260
	21
	436

	2015
	157
	268
	22
	447


      Z uvedených údajov vyplýva že nárast  intenzity  dopravy na št. ceste č. II /536 má  stúpajúcu tendenciu. Na št. ceste č. III/53618 nie je možné v budúcnosti počítať s výrazným nárastom dopravy. 
Vzhľadom na uvedené dopravné  zaťaženie, ako aj uvedené dopravné závady navrhujeme realizovať vo výhľade t.j. po roku 2015,  cestný obchvat v južnej časti  územia. Vzhľadom k tomu, že obdobné dopravné závady sa vyskytujú aj v susedných obciach, navrhujeme riešiť spoločne, realizáciou novej dopravnej trasy.. 
Vo výhľade pri zvýšenej intenzite automobilovej dopravy navrhujeme jestvujúcu účelovú komunikáciu do Danišoviec zapojiť do siete št. ciest.  
· Funkčné členenie a kategorizácia ciest.
Št. cesta II/536 je v kategórii  C 9,5/80 mimo intravilánu obce, v obci   je  zaradená do kategórie  MZ 9/60. Št. cesta III/ 5364 je zaradená do kategórie C 7,5/40 v intraviláne obce do kategórie MO 8/50. V staršej časti obce je priestorové a smerové usporiadanie komunikácií limitované okolitou zástavbou  rodinných domov a k nim prináležiacich hospodárskych budov. Šírka vozovky je tu rôzna v rozpätí 3 až 6 m. Šírka uličného priestoru je tiež rôzna.  
Miestne komunikácie v novopostavených častiach obce dosahujú parametre kategórie MO 6/40(8/40).V skôr postavených častiach riešenej obce vzhľadom na ich šírkové pomery sú zaradene do kategórie MO 4/30, s rôznou šírkou uličného priestoru.  
V navrhovanej bytovej výstavbe budú mať miestne komunikácie kategóriu MO 6/40(8/40)  a šírku uličného priestoru10 až 12m. 
 Rozšírenie obce novou výstavbou rodinných domov si vyžiada realizáciu nasledovných       miestnych komunikácií, v I. etape do roku 2015
                                                                                                                                                                      Lokalita  
                         dĺžka (m)
                  kategória
                       poznámka                                                                                                                                                                           Za humnami
 
             
460



MO 6/40 (8/40)              Nad farským úradom
         160



MO 4/30
Nad kúriou   sev. časť 

  52



MO 4/30
Jestv.   Rigol



185 


           MO 4/30                                                  
Kom. v sev. časti obce

  40


           MO 6/40 (8/40) 
Kom. v sev. časti obce

  60


           MO 6/40 (8/40)   
Pri motoreste
                     185

               
 MO 6/40 (8/40)                                  
Uvedené komunikácie v jednotlivých lokalitách navrhujeme realizovať pred výstavbou  bytovej zástavby.                                        
V druhej etape do roku 2030 bude rozšírená výstavba rodinných domov v západnej časti územia. Sprístupnenie uvedených lokalít si vyžiada realizovanie nasledovných komunikácií:  
Lokalita                            
  Dĺžka v m 
Kategória            
 Poznámka            Severovýchodná časť územia
 sprístup. bytovej výstavby
     
630
           MO6/40(8/40)
 
Prepojenie P.D.a št. 
     cesty III/53618                       610   
 
MO  5/40

premost. toku
P.D - cintorín
                              246

 MO 4/30
Všetky komunikácie sú zaradené do funkčnej triedy C-2 teda majú funkciu obslužnú. Šírka uličného priestoru u navrhovaných komunikácií bude cca 10-12m.
Účelovú komunikáciu do Danišoviec navrhujeme  zaradiť do kategórie C 7,5/ 50.     
· Kapacity plôch pre parkovanie a hromadné garáže.
V súčasnosti sa v obci nachádza málo parkovacích plôch. Vzhľadom na predpokladaný  rozvoj automobilovej dopravy a z prihliadnutím na STN 736110  navrhujeme realizovať parkoviská pri nasledovnej vybavenosti:
 Lokalita

Kapacita parkoviska


                Poznámka          
stred obce 

   

15


                               
kolmé            
zemianska  kúria          

  5



                  
šikmé                                                                                                                               šport. ihrisko v sev. časti
  
  6


                               
kolmé                                              
nákup stredisko                   
10                                                            kolmé
byt. výstavba                           
36                                                            kolmé
motorest                                 
27                                                            kolmé
pri zákl. škole                          
  6                                                            kolmé        
Rozptylové plochy budú situované pri navrhovaných bytových domoch. Pri individuálnej bytovej výstavbe sa garážové plochy vybudujú na vlastných pozemkoch.                    Garážové plochy   budú situované v navrhovaných. bytových domoch.  Pri individuálnej bytovej výstavbe sa garážové plochy vybudujú na vlastných pozemkoch. Pri zmene funkcie bývania v rodinných domoch na druh podnikateľskej aktivity ktorá  si nárokuje na statickú dopravu je nutné parkovacie miesta situovať na vlastnom pozemku. Týmto sa vylúči stanie pozdĺž obslužných komunikácii.
· Koncepcia hlavných peších systémov a cyklistických trás.
Vzhľadom na doterajšiu vysokú intenzitu automobilovej dopravy bol doposiaľ  realizovaný peší ťah na ľavej strane  št. cesty  Sp. Nová Ves - Sp. Vlachy. Vzhľadom na predpokladanú intenzitu automobilovej dopravy navrhujeme ho realizovať po obidvoch stranách št. cesty
 s prihliadnutím na  navrhovanú realizáciu bytovej výstavby v centre obce je nutné tu realizovať 110 m zjazdných chodníkov na vzájomné prepojenie navrhovaných  objektov. Pre lepší pohyb peších po centre obce navrhujeme   realizovať peší ťah  popri št. ceste III/53618 v úseku od  jej napojenia na št. cestu II/536 až po starý cintorín v dĺžke 620 m.  Taktiež navrhujeme spojiť peším ťahom dĺžky 310m vedúcim popri miestnej komunikácii športové ihriská zo stredom obce. Rozšírenie byt. výstavby v strede obce si vyžiada výstavbu chodníka pri obecnom úrade. Navrhovaný motorest bude nutné napojiť  na  jestvujúci peší ťah chodníkom dĺžky170 m. Ostatné miestne komunikácie vzhľadom na nízku intenzitu automobilovej dopravy sa budú využívať aj pre pešiu dopravu. Ako cyklotrasy navrhujeme využiť št. cestu do Markušoviec, prípadne ako aj účelovú komunikáciu do Danišoviec. 
HROMADNÁ DOPRAVA              
V súčasnosti sa v obci nachádzajú dva autobusové zástavky, a to na št. ceste II/536 v strede riešenej obce a na dolnom konci obce na št. ceste č. III /53618. smerom   na Markušovce. Umiestnenie autobusovej zástavky na št. ceste II/536  smerom na Sp. Novú Ves spôsobuje dopravnú bodovú závadu, nakoľko je umiestnený v priestore križovatky. Z uvedeného dôvodu navrhujeme premiestniť autobusovú zástavku na druhú stranu cesty, do priestorov oproti terajšej zástavke. Taktiež autobusovú zastávku pri motoreste navrhujeme realizovať vo výhľade,  až po roku 2015.
Intenzita  autobusových spojov je nasledovná:
v smere Sp.Nová Ves - Sp. Vlachy prechádza denne 35 spojov v 12 linkách.     
v smere Sp. Vlachy - Sp. Nová Ves  prechádza denne 36 spojov v 12 linkách.                  
 v smere Odorín - Markušvce premáva 14 spojov obojsmerne.
 Vzhľadom na zníženie pracovných príležitostí v priestoroch Markušovce – Rudňany, SAD uvažuje zo znížením intenzity spojov cca o 50%.V budúcnosti doporučujeme  sprístupniť z riešenej obce autobusovou dopravou obec Danišovce po prekategorizovanej cestnej komunikácii.    
· Návrh eliminácie nadmerného hluku vyplývajúceho z riešenia dopravy.
Cestné ochranné pásmo je od osi št. ciest. II. a III. tr. 20 m mimo intravilánu obce. Na základe predpokladanej intenzity dopravy bola k roku 2015 vypočítaná vzdialenosť hlukovej hladiny 
L Aeg= 60dB(A). Na št.ceste II/536 vo vzdialenosti 57m a hluková hladina LAeg  =65dB (A) vo vzdialenosti 20 m od osi cesty.                 
Na št. ceste III/53618 bola vypočítaná hladina hluku L Aeg =60dB(A) iba vo vzdialenosti 9.0m, vzhľadom na predpokladanú nízku intenzitu dopravy.  
Realizovaním cestného obchvatu vo výhľadovom období predpokladáme s výrazným úbytkom hluku  z automobilovej dopravy v obci.
. Technická infraštruktúra- ÚPN obce Odorín
 -
 Zásobovanie pitnou vodou
 Súčasný stav
V obci nie je vybudovaný verejný vodovodný systém na pitnú vodu. V súčasnosti sú obyvatelia obce Odorín zásobovaní vodou z lokálnych studní. Voda získavaná z daných zdrojov nespĺňa požiadavky na kvalitu pitnej vody a taktiež kapacita vodných zdrojov pre budúci rozvoj obce je nepostačujúca. 
Návrh riešenia
Vláda SR uznesením č. 323 zo dňa 12.5.1998 schválila ÚPN VÚC Košického kraja, ktorého záväzná časť v stati záväzné regulatívy územného rozvoja pre  oblasť nadradenej technickej infraštruktúry určuje chrániť koridory pre nadradené líniové stavby vodovodov vodárenských sústav a to prívody s napojením na skupinový vodovod Spišská Nová Ves – Levoča, v trasách Hrabušice – Betlanovce s odbočkami do Odorína a Tepličky a napojenie vrtov južne od Spišskej novej Vsi na existujúci prívod. Ďalej určuje prednostne realizovať rekonštrukciu alebo výstavbu kanalizácií a ČOV v sídlach nachádzajúcich sa na území stredísk turizmu medzinárodného a nadregionálneho významu. Realizácia uvedených záväzných regulatívov je zahrnutá medzi verejnoprospešné stavby.
Zásobovanie pitnou vodou Odorína rieši Zadanie stavby „Vodovod, kanalizácia a ČOV obce Odorín “ spracované firmou PROX T.E.C. Poprad, a to napojením obce na vodovodný privádzač pre EMBRACO a  Agrochemický podnik. S realizáciou uvedenej stavby sa započalo. V mieste pripojenia, sa vybuduje vodomerná  šachta v ktorej budú umiestnené čerpadlá a zariadenie pre MaR odberu vody. Odtiaľ bude voda samospádom odvádzaná do obce Odorín, kde na kóte 475 m.n.m. bude prečerpávaná do akumulačného vodojemu.
V obci Odorín na kóte 515,0 m n. m. sa uvažuje so  zriadením vodojemu o objeme 2x100 m3 predbežne len pre potreby obce.  Bude potrebné rozšíriť kapacitu vodojemu a dimenzovať aj pre potreby Domaňoviec, resp. aj obce Jamník. Voda do obce Odorín bude dopravovaná zásobným vodovodným radom z vodojemu v Odoríne, kde sa pripojí na rozvodnú vodovodnú sieť v obci. Zásobovací rad je navrhovaný z rúr PVC DN 150 a rozvodný rad v obci DN 100. 
Rozvodná sieť je rozdelená na dve tlakové pásma. Druhé tlakové pásmo pokrýva hornú časť obce pozdĺž hlavnej miestnej komunikácie, od jej horného konca približne do polovice obce. Tlaková výška v druhom tlakovom pásme sa bude redukovať redukčným ventilom v čerpacej stanici, príp. prerušovacou komorou s potrebnou akumuláciou vody. V určitom úseku bude potrebné uložiť súbežne vedľa seba potrubie pre zásobovanie v I. i II. tlakovom pásme.   
Pre uvedený spôsob zásobovania obce Odorín (ale aj obcí Jamník, Domaňovce, Danišovce;) pitnou vodou je potrebné v súlade s koncepciou rozvoja verejných vodovodov vymeniť jestvujúce potrubie DN 150, dĺžky 600 m v úseku od Mäsopriemyslu mesta Spišská Nová Ves po EMBRACO a Agrochemický podnik za profil DN 225.  
Navrhovaný vodovodný systém – obecný vodovod zabezpečí dodávku pitnej vody pre všetkých obyvateľov obce. Na systém zásobovania pitnou vodou bude napojená väčšina nehnuteľnosti v obci včítane občianskej vybavenosti a iných odberateľov. Rozvodnú sieť navrhujeme  uložiť pozdĺž jestvujúcich komunikácií prevažne v súbehu s inými sieťami. Sieť je kombinovaná - zaokruhovaná a vetvená s možnosťou zaokruhovania pri ďalšom rozvoji obce.
 Navrhujeme v obci vybudovať sieť vonkajších požiarnych hydrantov v zmysle STN 73 08 73 každých 120 m, a to aj v novonavrhovaných lokalitách.
Potreba vody do roku 2015:
 1.Obyvateľstvo:
Výhľadová  potreba vody je stanovená v zmysle „ Úprav Ministerstva pôdohospodárstva SR  č. 477/99-810 „ z 29. februára 2000 na výpočet potreby vody pri navrhovaní vodovodných a kanalizačných zariadení a posudzovaní výdatnosti vodných zdrojov. 
Podľa demografických údajov získaných na základe prieskumu a podľa údajov Obecného úradu bola určená celková potreba vody pre návrhové obdobie 2015.
Potreba vody pre bytový fond : max. počet obyvateľov 1202
A. špecifická potreba pitnej vody - 145 l/os/deň, 
(uvažuje sa pre byty ústredne vykurované s ústrednou prípravou teplej vody a vaňovým kúpeľom - 70 % bytového fondu)
B. špecifická potreba pitnej vody - 135 l/os/deň, 
(uvažuje sa pre byty s lokálnym ohrevom teplej vody a vaňovým kúpeľom - 20 % bytového fondu)
C. špecifická potreba pitnej vody - 100 l/os/deň, 
(ostatné byty pripojené na vodovod so sprchovacím kútom - 10 % bytového fondu)
Qp = (1202 x 145) x 0,7 + (1202 x 135) x 0,2 + (1202 x 100) x 0,1 
Qp = 122 003 l/d + 32 454 l/d + 12 020 l/d = 166 477 l/d = 166,48 m3/d = 1,93 l/s.
2.Občianska a technická vybavenosť: 
špecifická potreba pitnej vody - 25 l/o/deň pre obce s počtom  obyvateľov do 5  000     
Qp =   1202 x 25 l/d = 30 050 l/d = 30,05 m3/d            Qp = 0,35 l/s      
 3.Iní odberatelia   ( výroba, živnosti, remeselné služby )                               
    predpokladaný odber:
 Qp = 6 000 l/d = 6,0 m3/d = 0,07 l/s
4.Celková potreba vody:
 Qp = 202 527 l/d = 202,53 m3/d = 8,43 m3/h = 2,34 l/s
 Qm = Qp x kd = 2,34 x 1,6 =  3,74 l/s =  323 482 l/d =  323,48 m3/d
 Qh = Qm x kh = 3,74 x 2,6 =  9,72 l/s =  840 154 l/d =  840,15 m3/d
 kde: Qp = celková priemerná denná potreba vody
 Qm = maximálna denná potreba vody
 Qh = maximálna hodinová potreba vody
 Výpočet stálej zásoby vody pre požiarne účely:
    Predpokladaná doba trvania požiaru sú 3 hod, celková potreba požiarnej vody pri bytovej výstavbe do 3.NP je 6,7 l/s.
5. Potrebná zásoba  požiarnej vody je:
V = 6,72  l/s x 3 x 3600  = 72 360 l = 72,36 m3
Odpočet z objemu – prítok vody za 3 hod. pri predpokladanom výkone čerpadiel 3,0 l/s.
( 3600 x 3 x 3,0 ) = 32 400 l = 32,4 m3
Vpož = 72,36 – 32,4 = 39,96 m3
Doba plnenia vodojemu  pri predpokladanom prítoku 3,0 l/s.
Doba = 39 960 : ( 3600 x 3,0 ) = 3,7 hod. = 3 h 42 min = menšie než 36 h -  STN 73 08 73
 Výpočet potrebnej akumulácie:
 V zmysle platných noriem odporúčaná veľkosť vodojemu sa
pohybuje v rozmedzí 60 až 100 % z Qm. 
Qm = 3,74  l/s  = 323,48 m3/d
V = 323,48 x 0,6 = 194,09 m3/d
V obci Odorín v zmysle Zadania stavby spracované firmou PROX T.E.C. Poprad je navrhované  vybudovať pre  potreby akumulácie predpokladaného  množstva vody vodojem o objeme 200 m3 (2x100) s lokalizáciou nad obcou Odorín na  kóte  515 m n.m. Z pohľadu nárastu odberu odporúčame vybudovať vodojem o objeme 500 m3 (2x250 m3 ) pre potreby obcí Domaňovce, ( Jamník ). Prívod vody z VDJ do spotrebiska navrhujeme zásobným potrubím DN 150, s napojením na navrhovanú rozvodnú sieť DN 100. Akumulácia pre návrhový stav predstavuje 100 %. Zdržanie vody vo VDJ bude menej než 24 hodín. Po technickej aj objemovej stránke navrhované riešenie bude vyhovujúce aj výhľadovo ako zásobáreň pitnej vody.  
-
 Odkanalizovanie a čistenie odpadových vôd
Súčasný stav
Kanalizácia v obci nie je vybudovaná. Prevažná časť nehnuteľností bola odkanalizovaná do suchých záchodov a domových žúmp, ktoré nie sú dokonale izolované, takže dochádzalo k znečisťovaniu podzemných vôd a tým aj k zhoršovaniu životného prostredia. Miestami sú odpadové vody vypúšťané do recipienta. Hospodársky dvor PD má vybudovanú vnútroareálovú kanalizáciu s odkanalizovaním do vlastných žúmp.
Dažďové odpadové vody sú odvádzané systémom rigolov popri miestnych komunikáciách do potoka Lodina.
Návrh riešenia
 Navrhujeme v obci dobudovať splaškovú kanalizačnú sieť, ktorá by zabezpečila odvedenie   splaškových vôd do ČOV. ČOV bude vlastná, len pre potreby obce a bude situovaná tak, aby nebola príliš vzdialená od spotrebiska. Na uvedenú stavbu kanalizácie je spracované Zadanie stavby „Vodovod, kanalizácia a ČOV obce Odorín “ od firmy PROX T.E.C. Poprad, z roku 2000, ktorej zásadné prvky riešenia sú premietnuté do tejto ÚPD. Systém vnútroareálovej kanalizácie poľnohospodárskeho družstva ponechávame aj pre výhľadové obdobie. V návrhu ÚPN obce sa uvažuje s napojením všetkých domov a objektov technickej a občianskej vybavenosti na verejnú kanalizáciu. Potrubie splaškovej kanalizácie je dimenzované na dvojnásobok maximálneho prietoku. Pri malých množstvách budú použité minimálne prípustné svetlosti potrubia podľa použitého materiálu, teda kanalizačná sieť bude PVC DN 300. Trasovanie kanalizácie je dané terajšou zástavbou a sklonom terénu v krajniciach ulíc, resp. v ich polovici v súlade s normami STN 73 60 05 a STN 73 67 01. Pri štátnej ceste bude kanalizačné potrubie uložené mimo cestného telesa. Vo väčšej časti povedie v súbehu s vodovodným potrubím. Z novonavrhovaných lokalít odviesť dažďovú vodu pomocou rigolov a napojiť na stávajúci systém. 
 Čistiareň odpadových vôd
 Vzhľadom k počtu obyvateľov, polohy záujmového územia a podnikateľským aktivitám typ    ČOV je PROX – 2 x 500, mechanicko-biologická čistička odpadových vôd. Čistiareň bude zostavená z biologickej linky dimenzovanej na 1 000 EO. Gen. projektantom a dodávateľom technologickej časti ČOV  je  PROX T. E. C. Poprad.
Výpočet množstva splaškových vôd rok 2015
celkový prítok na ČOV:
Qp = 202 527 l/d = 202,53 m3/d = 8,43 m3/h = 2,34 l/s
Qd max : 202,53 x 1,4 = 283,54 m3/d = 11,81 m3/h = 3,28l/s
Qh max : 202,53 x 2,1 = 425,31 m3/d = 17,72 m3/h = 4,92 l/s
Qmin     : 202,53 x 0.6 = 121,52 m3/d =   5,06 m3/h = 1,41 l/s
Ročné množstvo vyčistenej vody: 73 923 m3/rok
Celodenná produkcia BSK5:
1202 obyvateľov x 60 g/obyv.deň = 72 120 g/d = 72,12 kg/d
Požadované parametre ČOV pre jednotlivé ukazovatele je:
BSK5 - 95 %
CHSK - 95 %
NL - 93 %
N-NH4+- 95 %
-
 Vodné toky a nádrže
Obcou preteká potok Odorica, ktorý je v celej svojej  dĺžke 800 m neupravený. Uvedený tok bude zároveň slúžiť ako recipient. Odporúčame spevniť, prehĺbiť koryto v potrebnej dĺžke, nakoľko došlo k vylievaniu  vody a zaplaveniu RD, záhrad, pamiatkovej budovy, naposledy v rozmedzí rokov 1996 - 2001. Za predpokladu výstavby RD v novonavrhovaných lokalitách odporúčame uvedený úsek upraviť tak, aby zástavba nebola ohrozovaná prietokom Q100 ročných veľkých vôd tohto potoka. 
Pozdĺž upraveného úseku potoka ponechať 3 m široký nezastavaný pás pre potreby údržby potoka. 
 Energetika a energetické zariadenia
 
Dodávka elektrickej energie pre riešenú obec je zabezpečovaná vzdušnými 22 kV prípojkami  z jestvujúceho 22 kV vzdušného vedenia č. 201. VN linka 201 je napájaná z el. stanice 110/22 kV Spišská Nová Ves. Na uvedenú linku sú  pripojené 3 ks 22/0,4 kV transformovní, zásobujúcich súčasnú bytovú, priemyselnú a poľnohospodársku zástavbu. 
Rozmiestnenie a inštalovaný transformačný výkon 22/04 kV DTS:
T1          - 250 kVA,   Naproti kostolu (bývalá teheľňa)
T2          - 250 kVA,   Pri cintoríne
T3          - 250 kVA    Na začiatku obce
Spolu:   - 750 kVA    
Transformátory T1 až T3 sú  prevádzkované energetickým podnikom a v súčasnosti je stav napäťových pomerov v obci pomerne vyhovujúci. Vychádzame z predpokladu, že ich súčasná kapacita bude postačujúca aj pre výhľadové obdobie. V  obci bola realizovaná rekonštrukcia NN siete. V najbližšom období v obci nenavrhujeme vykonať žiadnu rekonštrukciu, resp. generálnu opravu VN a NN sietí ale vzhľadom na urbanistický návrh je potrebné uvažovať so zaústením ďalších  trafostaníc. 
. Dodávka elektrickej energie pre jednotlivých odberateľov v obci je vykonávaná verejným NN vzdušným rozvodom na betónových a drevených stožiaroch v blízkosti verejných komunikácií. Vedenie tvorí zokruhovanú sieť s výbežkami pre vzdialenejšie lokality obce.
Verejné osvetlenie tvoria výbojkové svietidlá, upevnené na výložníkoch a stĺpoch sekundárneho vedenia ako aj na sadových osvetľovacích stĺpoch s káblovým rozvodom. Ovládací systém verejného osvetlenia je automatický s časovým spínaním.
Potreba elektrickej energie – návrh:
Vláda SR uznesením č. 323 zo dňa 12.5.1998 schválila ÚPN VÚC Košického kraja, ktorého záväzná časť v stati záväzné regulatívy územného rozvoja pre  oblasť nadradenej technickej infraštruktúry určuje chrániť koridory a územia pre výstavbu zariadení zabezpečujúcich zásobovanie elektrickou energiou a to pre vedenie 2 x 400 kV Čierny Váh – Spišská Nová Ves – Lemešany. Realizácia uvedených záväzných regulatívov je zahrnutá medzi verejnoprospešné stavby.
Výpočet potreby elektrickej energie je vykonaný v zmysle pravidiel pre elektrizačnú sústavu č.2/82 a dodatkov z roku 1990. V zmysle tab. 3. citovaných pravidiel v riešenom území do roku  2015 stanovujeme tri stupne elektrizácie:
A s merným zaťažením 1,7 kVA/b.j. na vývodoch NN a 1,5  kVA/b.j. na DTS pre 75 % rodinných domov v čom je zahrnuté  osvetlenie, používanie drobných el. spotrebičov;
B2 s merným zaťažením 3 kVA/b.j. na vývodoch NN a 2,6  kVA/b.j.na DTS pre 15 % RD, v čom je zahrnutý stupeň B1 +  príprava TÚV  elektrickou energiou;
C1 s merným zaťažením 7 kVA/b.j. na vývodoch NN a 6,5  kVA/b.j.na DTS pre 10 % RD, v čom je zahrnutý stupeň B2 +  vykurovanie el. energiou zmiešané (priame a akumul.);
Potreba elektrickej energie pre vybavenosť sa podieľa na maxime zaťaženia obytnéhosúboru asi 20 % v špičke u kategórií A a B1, u kategórie B2 asi 30 % a u kategórie C1 asi 40 %;
V zmysle uvedeného merné zaťaženie v kategórii
A bude 2,04 kVA/b.j. na vývodoch NN a 1,8 kVA/b.j. na DTS 
B2 s merným zaťažením 4,03 kVA/b.j. na vývodoch NN a 3,51  kVA/b.j. na DTS a
C1 s merným zaťažením 9,80 kVA/b.j. na vývodoch NN a 9,10  kVA/b.j. na DTS 
Bytový fond a občianska vybavenosť:
 Pre 342 b.j. do roku 2015 vrátane občianskej vybavenosti potreba elektrickej energie bude:
 Sbnrdov = Sbrd .nrd . 0,75 = 1,80 x 342 x 0,75 = 461 kVA
 Sbnrdov = Sbrd .nrd . 0,15 = 3,51 x 342 x 0,15 = 180 kVA
 Sbnrdov = Sbrd .nrd . 0,10 = 9,10 x 342 x 0,10 = 311 kVA
 -------------------------------------------------------
 S p o l u                                                                 952 kVA
Pre ČOV – celkový inštalovaný príkon SČOV 
20 kVA
Výroba, podnikateľská sféra, účelové org.:
    SVUP =                                                                 35 kVA
 SMAX = Sbn + SVUP + SČOV + straty               1007 kVA
 Výpočet distribučných 22/0,4 kV transformovní:
 Pri 75 %nom zaťažení inštalovaný výkon DTS bude:
               SMAX          1007
 SDTS =     ----       =    ----     =                             1343 kVA
                  0,75           0,75
Návrh riešenia
 Odber elektrickej energie sa skladá z potrieb rodinných domov, občianskej vybavenosti a podnikateľských aktivít. Pre zabezpečenie požadovanej potreby elektrickej energie pre uvažovaný rozvoj sídla navrhujeme:
rekonštruovať transformačné stanice T1,2,3 a osadiť transformátormi o výkone  400 kVA;
vybudovať trafostanicu T4 (viď  grafickú časť) a osadiť transformátorom o výkone  250 kVA;
vybudovať vonkajšiu sekundárnu sieť vzdušným vedením podľa  urbanistického návrhu v nadväznosti na existujúcu NN sieť ,
v lokalitách  navrhovanej výstavby osadiť na  výložníkoch a stĺpoch sekundárneho vedenia upevnené výbojkové svietidlá vonkajšieho osvetlenia komunikácií.
uvedené stavby budú zaradené ako verejnoprospešné;
Zásobovanie teplom
Súčasný stav
V riešenej obci je odber a dodávka tepla pre potreby vykurovania a prípravu TÚV uskutočňovaná nasledovne:
RD len z lokálnych tepelných zariadení na báze spaľovania prevažne plynných palív, resp. v malej miere elektrickou energiou. Bytové domy z kotolne na báze plynného paliva.
Vo výhľade sa súčasný decentralizovaný spôsob prípravy tepla a TÚV zachová. Plynofikácia obce veľkou mierou prispela k doriešeniu situácie v zásobovaní teplom.
Stávajúce zdroje tepla u vybavenosti slúžia prevažne len pre jeden, príp. pre dva, v bezprostrednej blízkosti. Nejedná sa o centrálne zdroje tepla. 
Návrh riešenia
Súčasný stav v zásobovaní teplom navrhujeme ponechať. Predpokladáme komplexnú zmenu štruktúry používaných palív v prospech ušľachtilých palív. Vykurovanie novonavrhovaných objektov OV, poľnohospodárstva, podnikateľských aktivít a aktivít v smere rekreačnej vybavenosti bude na báze spaľovania zemného plynu. Jednotlivé odbery pri rozširovaných objektoch budú kryté z rezerv vlastných kotolní, prípadne ich rozšírením a zväčšením ich kapacity. 
Celkovú spotrebu  tepla pre ÚK a prípravu TÚV do roku 2015 stanovujeme pre vonkajšiu tepelnú oblasť   – 18 0 C s tepelným príkonom 9,045 kW (t)/ b.j. u BD a 10,7 kW (t)/ b.j. u RD. Pre vybavenosť budeme uvažovať s potrebou 20 % z potrieb  pre byty všeobecne.
Bilancia potreby tepla :
 Pre 342 b.j. do roku 2015 v členení 330 b.j. v RD + 12 b.j. v BD, tepelný príkon bude:
QB BD        =     12 x   9,045                   =     109  kW (t)               
QB RD        =   330 x 10,7                       =  3 531  kW (t)               
QB BD+RD    =      

               =  3 640  kW (t)               
QVYB           =   3 640 x 0,2                    =     728  kW (t)               
QSPOLU        =                                         =  4 368  kW (t)               
    Ročná potreba tepla : 
- Bytový fond          -              3,6  x  3 640  x  2 000  =  26,21 TJ/rok   
- Vybavenosť sídla -              3,6  x     728  x  1 600  =    4,19 TJ/rok   
- Spolu   QROK         -                                                   =  30,40 TJ/rok   
 Realizácia prípadných nových kotolní, resp. rekonštrukcia jestvujúcich kotolní má byť      v časovom súlade s termínmi realizácie príslušných objektov.
Zásobovanie plynom
Súčasný stav a návrh.
Obec je plynofikovaná, ale pokračuje výstavba časti miestneho STL plynovodu. Ako zdroj zásobovania obce plynom je existujúci STL plynovod cez RS 1200 VTL/STL, v kú. obce Danišovce. Regulačná stanica plynu spoločná s obcou Danišovce je napojená na VTL plynovod   DN 300, PN 40, Drienovská Nová Ves – Tatranská Štrba.  Rozvod plynu v sídle je prevedený ako STL plynovod PN 0,3 MPa s domovými regulátormi STL/NTL. STL rozvod v obci Danišovce je D 50,63 a 90. Dimenzie prípojok sú D 32 až D 50.
Uvedený stav vyhovuje i pre návrhové obdobie, z ktorého sa bude odvíjať i plynofikácia pre novonavrhované objekty RD,OV a podnikateľské subjekty v obci. 
 Stav obyvateľstva a bytového fondu
Základné údaje o súčasnom a výhľadovom stave obyvateľstva a bytového fondu vychádzajú z evidencie obecného úradu a z voľných disponibilných plôch pre RD. Uvažujeme s 90 % - nou  plynofikáciou RD a OV. 
Tab. č. 10
	rok
	Počet RD
	Počet bytov
	Počet obyvateľov
	Obložnosť
počet ob./dom

	1991
	204
	207
	789
	3,81

	2001
	225
	245
	872
	3,56

	2015
	312
	342
	1202
	3,51

	2030
	330
	395
	1382
	3,50


Štruktúra spotreby plynu  v RD
Tab. č. 11
	Hod. a ročná potreba plynu
	                Nm3/hod
	               tis. m3/rok


	Príprava jedál – varenie
	0,15 x 330 x 0,9 =     44,5
	  150x330x0,9 =       44,5

	Príprava  TÚV 
	0,20 x 330 x 0,9 =     59,4
	  400x330x0,9 =     118,8

	Vykurovanie domov (RD)
	1,15 x 330 x 0,9 =   341,6
	3850x330x0,9 =  1 143,5

	Spolu RD:                                   
	1,50 x 330 x 0,9 =   445,5
	4400x330x0,9 =  1 306,8


Štruktúra spotreby plynu v BD
	Hod. a ročná potreba plynu
	               Nm3/hod
	             tis. m3/rok


	Príprava jedál – varenie
	    0,15 x 12 x 1 =       1,8 
	       150x12x1 =        1,8

	Príprava  TÚV 
	    0,20 x 12 x 1 =       2,4
	       400x12x1 =        4,8

	Vykurovanie BD
	    1,00 x 12 x 1 =     12,0                                
	     1800x12x1 =      21,6

	Spolu  BD                                   
	    1,35 x 12 x 1 =     16,2
	     2350x12x1 =      28,2 


	Celkom RD + BD                                  
	             461,7 m3/h
	      1 335,0 tis. m3/rok

	Ostatní odberatelia                                  
	               38,5 m3/h
	           57,8 tis. m3/rok


	Obec Odorín                                  
	             500,2 m3/h
	      1 392,8 tis. m3/rok


Pre stanovenie odberu množstva plynu boli použité Smernice GR SPP č. 15/2002, ako aj údaje OcÚ v Odoríne.
Miestne plynovody sú navrhované tak, aby boli schopné zabezpečiť dodávku plynu aj pri zvýšenom náraste spotreby než je uvažovaný.
Tlaková hladina v miestnej sieti je do 300 kPa.
Návrh riešenia
V novonavrhovaných častiach RD – rezervy vybudovať STL rozvod plynu v nadväznosti na jestvujúci rozvod s domovými prípojkami a regulátormi plynu STL/NTL. Pri riešení dodržať ustanovenia STN 386413, 386415, 386441, 42, 43 ; STN 733050, 73. Dodržať ochranné pásma v zmysle Energetického zák. 70/98 Z.z. Vybudovať  STL rozvody plynu pre plynofikáciu príp. kotolní na tuhé palivo.
Telekomunikácie
Obec Odorín príslúcha PO Spišská Nová Ves a taktiež je napojená na ATÚ Spišská Nová Ves v pomere 30% na analógovú a 70% na digitálnu ústredňu z počtu cca 190 účastníkov. V obci nie je ústredňa, ale výhľadovo sa uvažuje so zariadením FITL (aj pre obec Danišovce)  nakoľko obcou prechádza optický kábel. Telekomunikačný rozvod a miestna sieť je realizovaná vzdušným spôsobom cca na 90% aj s využitím združovacích zariadení PCM. Súčasný stav siete si nevyžaduje rekonštrukciu. 
Návrh riešenia
V rámci novej výstavby sa telekomunikačné rozvody prevedú úložnými kábelmi s vazelínovou zábranou proti vlhkosti typu TCEPKPFLE s priemerom žíl plynúcich z útlmového plánu.
Trasy navrhnúť s ohľadom na ostatné inžinierske siete v zmysle platnej priestorovej normy
 Telefónnu sieť  v novonavrhovaných lokalitách  sústrediť do jedného sústreďovacieho bodu s umiestnením na pozemku cca 4 m2  s prístupom z verejnej komunikácie. 
Bytové stanice sú dimenzované na navrhnutú telefonizáciu, t.j. 2 páry na byt a pri nebytových staniciach podľa požiadaviek zákazníkov 2 až 3 násobok dopytu v čase prípravy výstavby telefónnej siete. 

Bilancia potreby HTS - potreba prípojok v sídle k roku 2015 : 
Pre 342 bytových  jednotiek    

 342 HTS
vybavenosť 30 % z bytového fondu

 103 HTS
Priemysel, podnikateľské subjekty,

     4 HTS
poľnohospodárstvo 



     2 HTS
urbanistická rezerva 


                 3 HTS
C e l k o m 




 454 HTS
K návrhovému roku 2015 odporúčame vykonať nasledovné opatrenia:
- dobudovať jestvujúcu miestnu sieť na uvažovanú kapacitu HTS, s  10 % káblovou rezervou;
- jestvujúca telefónna sieť je realizovaná v prevažnej miere  nevyhovujúcim vzdušným      vedením, bude potrebné uvažovať s jej  rekonštrukciou a rozšírením na rozvody káblové, uložené v zemi;
- v prípade kabelizácie telefónneho rozvodu súbežne ukladať  vodiče pre rozvod káblovej televízie;
-  podľa požiadaviek obce a odporučenia Slov. telekomunikácií dobudovať sieť VTA v obci;
 Spoje 
Miestny rozhlas v obci je prevedený vzdušne na konzolách. Stožiare sú oceľové, do výšky 7.5 m nad zemou. Reproduktory prevažne 6 a 12 W sú rozmiestnené tak, aby nevznikali zázneje. Vedenie je na oboch koncoch chránené proti podpätiu bleskoistkami. Z hľadiska funkčnosti bude plne vyhovovať aj v ďalšom období až do času, pokiaľ odovzdávanie informácií v obci nebude na báze miestnej výmeny informácií z centra na Obecnom úrade. Územie je pokryté TV signálom verejnoprávnej STV 1 a 2 aj signálom  komerčných TV staníc. Príjem je domovými anténami jednotlivých koncesionárov. Sporadicky sa vyskytujú i antény satelitného príjmu.  
Návrh riešenia
V miestach novonavrhovanej zástavby v prípade potreby osadiť ďalšie reproduktor
A. 2. 13 Koncepcia starostlivosti o životné prostredie
Zásady funkčného, hlavne hospodárskeho a rekreačného využitia územia vo vzťahu k ekologickej únosnosti územia.
Koncepcia starostlivosti o životné prostredie.
Koncepcia starostlivosti o životné prostredie.
Navrhovaná koncepcia rozvoja jednotlivých funkčných zón je prvým predpokladom skvalitňovania životného prostredia v obci. Dôsledná segregácia plôch bývania, výroby a významných koridorov dopravy pri doplnení plôch zelene a technickej infraštruktúry, vytvárajú reálne predpoklady harmonizovaného prostredia v rámci zastavaného územia obce. V širšom krajinnom kontexte dôležitú úlohu zohráva ekostabilita územia ako celku. Súčasná krajinná štruktúra je vcelku stabilná a ide skôr o udržanie tohto stavu. Podporiť je potrebné  členenie veľkoplošných v minulosti sceľovaných lánov, výsadbou pásov zelene, alebo trávnatých vsakovacích pásov. Tieto opatrenia sú zvlášť potrebné v miestach výraznej erozívnej činnosti. Výsadba je odporúčaná tiež popri vodných tokoch a poľných cestách. Využívanie lesného pôdneho fondu je možné zlepšiť postupnou premenou terajších porastov na pestrejšie, ekologicky stabilnejšie a biologicky hodnotnejšie, čo znamená nadradiť ich biologickú funkciu nad produkčnú pri zachovaní dostatočných produkčných funkcií. V katastrálnom území nie je evidovaný žiadny dobývací priestor.
Z hľadiska cestovného ruchu je potrebné zosúlaďovať záujmy ochrany prírody so záujmami cestovného ruchu. Tento problém sa dotýka lokalíty Markušovské steny. Stavebný rozvoj obce sa sústreďuje hlavne v okrajových polohách súčasnej zástavby. Návrh veľkoryso vymedzuje plochy verejnej zelene, ktoré budú prispievať k vyváženej urbanizovanej krajine. Výrazným zásahom v území bude výstavba obchvatovej komunikácie II/536 z južnej strany obce cez územie, čo si vyžiada doplnenie krajinných štruktúr a maximálne možnej miere aj zachovanie mokradí v tomto území. 
Návrh opatrení na elimináciu alebo obmedzenie stresových prvkov v krajine.
Na zabezpečenie ekologickej stability a zvýšenia biodiverzity je potrebné vytvárať v nestabilnej časti katastra podmienky pre rozčlenenie krajiny postupnou výsadbou zelene okolo poľných ciest, potokov, na hraniciach jednotlivých blokov a v prípade ohrozených svahov aj v blokoch samotných, zabezpečiť zatrávnenie ohrozených plôch oráčin, tvorbu zasakovacích trávnych pásov a ochranných trávnych pásov okolo vodných tokov, najmä regulovaných. Prirodzené pasienky je potrebné udržiavať v doterajšom stave, resp. zabezpečiť intenzívnejšie využívanie kvôli primeranému odstraňovaniu biomasy, čo by zamedzilo každoročne sa opakujúce negatívne vypaľovanie suchej trávy. Pre územie doporučujeme spracovať agroenvironmentálny plán a zabezpečiť jeho dodržiavanie. V oblasti lesného hospodárstva zabezpečovať postupné prebudovanie monokultúrnych porastov na pestrejšie, rôznorodejšie.
· opatrenia na ochranu prírodných a kultúrno-historických zdrojov
Vyššie uvedené opatrenia sa týkajú aj ochrany najkvalitnejších poľnohospodárskych pôd, čo je v súčasnosti často zamieňané za ich čo najintenzívnejšie využitie.
· opatrenia na zlepšenie kvality životného prostredia a ochranu zdravia obyvateľstva.
V tejto oblasti je potrebné uskutočniť niektoré opatrenia technického charakteru (vybudovanie a dobudovanie infraštruktúry, zlepšovanie a skvalitňovanie využívania jestvujúcich energetických zdrojov), aby nedochádzalo k znečisťovaniu a znehodnocovaniu prírodných zdrojov, ktoré súvisia s ľudským zdravím. Niektoré vplyvy je však možné eliminovať relatívne nenáročnými opatreniami, ako je výsadba zelene (okolo areálu PD, okolo ciest). V tomto smere je zvlášť potrebné uvažovať s technickými a biologickými opatreniami v súvislosti s plánovanou výstavbou obchvatu obce. Tu vidíme dva druhy problémov, ktoré vyplývajú z realizácie takého diela v slovenských podmienkach. Pri výstavbe je zničená veľká časť územia mimo vlastného telesa cesty, pričom sú likvidované aj krajinné štruktúry, hoci zo zahraničia je zrejmé, že pri výstavbe takýchto stavieb je pri dobrej organizácii práce potrebný zlomok územia oproti u nás využívaným plochám. Ďalším problémom je následné začlenenie komunikácie do krajiny a eliminácia jej nepriaznivých vplyvov, čo je často nedostatočné a nie je v súlade s prirodzeným výskytom mimolesnej zelene v území. To napokon je zrejmé aj na niektorých úsekoch terajšej komunikácie, ktoré sú vyslovene vhodné na ozelenenie, pričom zarastajú len náletovými drevinami bez cieľavedomého začleňovania do krajiny.
Osobitnú pozornosť je potrebné venovať nelegálnym skládkam odpadu, ktoré sú lokálne vytvárané v celom území katastra, najmä na lesných okrajoch v južnej časti a okolo potoka Odorica nad obcou. Rozsiahla skládka odpadu je na južnom okraji PD, ktorou je zasypávaná časť hodnotnej lokality aluviálnej mokrade.
· opatrenia na zachovanie a udržiavanie vegetácie v sídlach
Pre zachovanie, udržiavanie a zvýšenie drevinovej vegetácie v obci je potrebné spracovať samostatný generel. Pri ostatných typoch vegetácie je potrebné zabezpečiť ich bežné využívanie, obhospodarovanie a udržiavanie, čím sa zabezpečí zamedzenie zaburinenia plôch a rozširovanie nepôvodných inváznych druhov v prirodzených spoločenstvách v okolitej krajine.
· opatrenia na zmiernenie pôsobenia stresových javov
Tieto sú naznačené v predchádzajúcich typoch opatrení a zväčša vyžadujú samostatnú dokumentáciu, ktorá nie je predmetom tohto materiálu a územného plánu.
· opatrenia na zlepšenie pôsobenia štruktúry vnímanej krajiny
Tieto opatrenia sú zahrnuté v predchádzajúcich návrhoch – napr. výsadbou zelene na stabilných krajinných štruktúrach (poľné cesty, hranice blokov) sa zlepší krajinný ráz, spestrí sa obraz krajiny a jej estetické vnímanie zo strany návštevníkov i domácich obyvateľov.
Zložky životného prostredia
Voda
V katastri prevládajú pomerne málo znečistené podzemné a povrchové vody, na jeho západnom okraji sú podzemné aj povrchové vody výrazne znečistené. Podzemná voda v katastri podľa požiadaviek technológie na úpravu pitnej vody vyžaduje jednostupňovú a na východnom okraji až dvojstupňovú úpravu, len na južnom okraji katastra úprava nie je potrebná. Vody Hornádu majú na úrovni katastra III. triedu čistoty. V riečnych sedimentoch južnej polovice územia bol zistený obsah Hg > 0,6 mg.kg. 
Vodné toky a plochy
Osou územia je potok Odorica, ktorý je v celom úseku na území katastra upravovaný. Z ľavej strany priberá Odorica len dva krátke bezvýznamné prítoky, z ktorých jeden na území katastra je regulovaný, z druhého do územia zasahuje len pramenná oblasť. Západným výbežkom katastra preteká Levočský potok, na značnej časti toku regulovaný, s prítokom Krčmárov jarok, ktorého dolná časť je tiež upravená. Do územia zasahuje aj rozvetvená horná časť bezmenného ľavostranného prítoku Hornádu, ktorý tvorí hranicu južného okraja katastra. 
Ovzdušie
Nepresahuje rámec bežného znečistenia z malých zdrojov v obci. Ešte do polovice deväťdesiatych rokov minulého storočia prebiehala územím hranica medzi izolíniami koncentrácie SO2 20 a 25 (g/m-3, tento stav sa však radikálne zmenil k lepšiemu najmä značným obmedzením zdroja v Rudňanoch a dočasným utlmením zdroja v Krompachoch. 
Pôda
Kontaminácia nebola zistená nad rámec bežného znečistenia z poľnohospodárskej prevádzky a výroby, cestnej premávky a ďalších činností. Väčšia časť územie leží v hladine A1 obsahu kovov v pôde (0 – 2,0 mg.kg), ktoré majú prevažne antropogénny pôvod, čo je vlastne fónový obsah, zhodný s prirodzeným výskytom týchto prvkov v prostredí, južný okraj katastra zasahuje do hladiny B1, kde kovy antropogénneho pôvodu v pôde majú obsah 2,0 – 10,0 mg.kg, a C1 s obsahom nad 10 mg.kg.
Biota – poškodenie vegetácie
V posudzovanom území nebolo zistené, poškodenie ihličnatých lesných drevín nie je nad očakávanú mieru pre daný typ lesa a parametre územia.
· Faktory negatívne ovplyvňujúce životné prostredie
Zdroje znečistenia ovzdušia
V obci sú malé zdroje znečistenia ovzdušia, v poľnohospodárskom areáli sú stredné zdroje. Zmenou vykurovacej základne na zemný plyn bude odstránený hlavný zdroj znečisťovania ovzdušia.
Zdroje znečistenia vôd
Zdrojmi znečistenia vôd sú domácnosti v obci, prevádzka poľnohospodárskeho subjektu, lokálne skládky odpadu na brehoch tokov a v mokradiach, ako aj splachy z poľnohospodárskych pôd. Výstavbou obecnej kanalizácie sa odstráni znečisťovanie vodných tokov.
Zdroje hluku a pod.
Najväčším zdrojom hluku je premávka na cestných komunikáciách hlavne na komunikácii II/536, ktorá je v návrhu riešené na vymiestnenie.
· Návrh zásad a opatrení pre nakladanie s odpadmi
Obec má spracovaný program odpadového hospodárstva. Zber komunálneho odpadu je organizovaný zberom a vyvážkou na organizovanú skládku v Sp. Novej Vsi firmou B NOVA s.r.o zo Sp. Novej Vsi. V obci je zavedený občasný zber odpadu, ktorý nie je možné uložiť pre svoje rozmery do zberných koniev. Tie v potrebných intervaloch zbiera zberná služba. 
A.2.14 Vymedzenie a vyznačenie prieskumných území, chránených ložiskových území a dobývacích priestorov.
V katastrálnom území obce sa takéto priestory nevyskytujú.
A.2. 15 Vymedzenie plôch vyžadujúcich zvýšenú ochranu
Návrh protipovodňových opatrení
Potok Lodina, ktorý by mohol byť potencionálnym zdrojom povodní s veľkým spádovým územím tečie mimo zastavané územie obce a nevytvára pre obec povodňové nebezpečenstvo. Miestny potok Odorica tečúci centrom obce, aj keď má pomerne malé spádové územie, predsa je zdrojom ohrozenia obce. V súčasnosti je pripravovaný zámer úpravy tohto toku správcom toku. Tým by sa nebezpečenstvo značne znížilo. Problémovou lokalitou je miestna časť Liehovarské v severnej časti obce. Konfigurácia okolitého terénu a spôsob obhospodarovania okolitých poľnohospodárskych plôch sú neustálym zdrojom možných záplav. Návrh rieši odtokové rigoly vedúce ponad navrhovanú zástavbu až do miestneho potoka Odorica aj cez súkromné pozemky. Túto stavbu je potrebné chápať ako verejnoprospešnú. Súborom technických a krajinárskych opatrení je možné do značnej mieri eliminovať tieto negatívne dopady.
A.2. 16 Vyhodnotenie perspektívneho použitia poľnohospodárskeho pôdného fondu a lesného pôdného fondu.
Vyhodnotenie poľnohospodárskeho pôdneho fondu je riešené samostatnou prílohou. Návrh svojím riešením nezasahuje do lesného pôdneho fondu.
A.2.17  Hodnotenie navrhovaného riešenia najmä z hľadiska environmentálneho, ekonomicko-sociálnych a územno-technických dôsledkov.
Navrhované riešenie optimalizuje funkčné vzťahy v obci. Nové rozvojové potreby obce sú harmonizované s potrebou ochrany kultúrnej krajiny. Výrazným spôsobom sa zlepšujú parametre ochrany ovzdušia, vôd, ale tiež sa znižujú negatívne dopady dopravy. Pri snahe o trvalo udržateľný rozvoj sa obec môže proporčne rozvíjať a zabezpečovať nielen potreby vlastnej obce, ale aj silného migračného vplyvu z okresného mesta.
A.2. 18 Návrh záväznej časti územného plánu.
· Zásady a regulatívy priestorového usporiadania a funkčného využitia územia pre funkčné a priestorovo homogenné jednotky.
1. Urbanistické, priestorové a kompozičné zásady.
Jadrom urbanistickej kompozície obce je jej centrálna časť, ktorú tvorí zástavba prízemných domov na úzkych parcelách po oboch stranách potoka a miestnej komunikácie kde zástavba graduje v centre, kde sa sústredila výstavba funkčných a priestorových dominant. Konfigurácia terénu a územné vplyvy, hlavne neupravený tok Odorice vymedzuje logické usporiadanie zástavby v severnom a južnom smere. Centrálnu časť zo severu uzatvára zemianska kúria - sýpka, kde niekedy sídlil obecný úrad a z južnej strany zase kostol Sv. Mikuláša. Práve táto urbanistická formácia je veľmi cenná a nutné je zachovať túto urbanistickú štruktúru. Navrhované prestavby, či dostavby rodinných domov majú zachovávať výškové zónovanie, sklon strešných rovín, ale aj adekvátnu hmotovú skladbu. Novonavrhované centrum je posunuté východným smerom za potok, kde je situovaný obecný úrad a v severnej časti objekt terajšieho hostinca a obchodu.
V oblasti priestorového usporiadania :
1.1.1 Zástavbu v obci je potrebné podriadiť funkčnému zónovaniu 
1.1.2 Obytnú zástavbu je potrebné prednostne orientovať v hraniciach súčasne zastavaného územia s využitím prieluk a potencionálne zastaviteľných záhrad. 
1.1.3 V obytnej zástavbe je možné situovať aj objekty či prístavby s doplnkovými funkciami pri dodržaní podmienok zákona č. 220/2004 o ochrane a využívaní poľnohospodárskej pôdy.
1.1.4 Navrhované rozšírenie hranice zastavaného územia orientovať v kontakte zo súčasne zastavaným územím hlavne v západnej časti obce.
1.1.5 Rekreačnošportovú vybavenosť riešiť rozšírením súčasného športového areálu západným smerom a v obytných okrskoch rezervovať plochy viacúčelové a detské ihriská. Táto požiadavka je zvlášť potrebná v severnej časti obce.

1.1.6 Výrobné a skladové priestory orientovať v južnej časti obce vo väzbe s dvorom poľnohospodárskeho družstva. Tu je potrebné situovať aj zberný dvor s kompostoviskom.

1.1.7 V obci sa neuvažuje s plošnou asanáciou.
1.2 Požiadavky na spracovanie územných plánov zóny alebo urbanistických štúdii.

1.2.1
Navrhované úpravy centra obce.

1.2.2 štúdia pre obytnú zástavbu v západnej časti obce lokalita Za humnami.
1.3 V oblasti funkčného usporiadania územia a regulatívov zástavby :

Určenie prípustných, obmedzujúcich alebo vylučujúcich podmienok pre využitie jednotlivých plôch.

Jednotlivé funkčné priestory sú regulované podľa prípustnosti či neprípustností funkcii v území 
so stanovenými regulačnými prvkami.

Určenie prípustného, obmedzujúceho a zakazujúceho funkčného využívania územia stanovuje vyhláška č. 55/2001Zb..

1.3.1
Funkčné plochy obytnej zástavby rodinných domov

Určenie prípustného, obmedzujúceho a zakazujúceho funkčného využívania územia stanovuje vyhláška č. 55/2001Zb. v § 12 odst. 9, 10.

· Územie slúži na bývanie v rodinných domoch s max. dvoma nadzemnými plnohodnotnými podlažiami s možnými doplnkovými stavbami ako sú garáže, doplnkové hospodárske stavby.

· Prípustné sú tiež funkcie 

-
rekreačná vybavenosť – penzióny do 20 lôžok

-
verejné a technické vybavenie

-
objekty drobnej výroby a služieb bez negatívnych dopadov na obytnú zónu

-
drobné prevádzky služieb, obchodu a administratívy bez nárokov na zvýšené potreby parkovania, dopravnej záťaže, hluku či časovo neprimerane dlhej pracovnej doby ako sú hostince, bary a pod., ktorú stanovuje obec formou VZN.

· Neprípustné sú

-
plochy priemyselnej a poľnohospodárskej výroby, skladového hospodárstva, športovej vybavenosti a zariadení, rozvody a zariadenia nadradenej technickej infraštruktúry tranzitného charakteru s veľkými ochrannými pásmami.

1.3.2 Funkčné plochy obytnej zástavby  formou bytových domov :

· Územie slúži na bývanie bytových domoch s prislúchajúcimi nevyhnutnými zariadeniami.

· Prípustné sú tiež funkcie 

-
rekreačná vybavenosť – penzióny do 20 lôžok

-
verejné a technické vybavenie pre dané územie
-
objekty drobnej výroby a služieb bez negatívnych dopadov na obytnú zónu

-
drobné prevádzky služieb, obchodu a administratívy bez nárokov na zvýšené potreby parkovania, dopravnej záťaže, hluku či časovo neprimerane dlhej pracovnej činnosti obťažujúcej obytnú zónu, ktorú stanovuje mesto formou VZN.

· Neprípustné sú 

-
plochy priemyselnej, poľnohospodárskej výroby a skladového hospodárstva

-
prevádzky a služby výrobného charakteru so zvýšenými nárokmi na dopravu, parkovanie a pod.

-
športové areály a rodinné domy

1.3.3 Funkčné plochy občianskej vybavenosti 

· Územie slúži pre základnú občiansku vybavenosť ako sú školy, verejná správa, hasičské zbrojnice, kultúra, a objekty vo verejnom záujme.
· Prípustné sú tiež funkcie :

-
zariadenia pre maloobchod a drobné služby, 

-
zariadenia technickej infraštruktúry potrebné pre ich prevádzku
-
rekreačné zariadenia – penzión

-
plochy ihrísk a verejnej zelene

-
zariadenia administratívy ako sú úrady , banky a pod.
· Neprípustné sú 

-

plochy priemyselnej a poľnohospodárskej výroby, skladov a prevádzok výrobného charakteru.

1.3.4
Funkčné plochy športu a rekreácie 
Určenie prípustného, obmedzujúceho a zakazujúceho funkčného využívania územia stanovuje vyhláška č. 55/2001Zb. v § 12 ods. 14.

· Územie slúži pre zariadenia športu a rekreácie tak pre potreby domáceho obyvateľstva ako aj pre cestovný ruch.

· V danom území sú prípustné aj :

-
doplnkové zariadenia pre hlavnú činnosť

-
služobné byty pre správcov a pod.

-
zariadenia pre masové športové a rekreačné aktivity

-
zariadenia verejného dopravného a technického vybavenia slúžiace pre potreby týchto zariadení
· Neprípustné sú 

-
plochy priemyselnej a poľnohospodárskej výroby, skladov a prevádzok výrobného charakteru.

-
plochy základnej a vyššej občianskej vybavenosti

-
plochy bývania

1.3.5
Funkčné plochy výroby, výrobných služieb a skladov 

Určenie prípustného, obmedzujúceho a zakazujúceho funkčného využívania územia 

stanovuje vyhláška č. 55/2001Zb. v § 12 ods. 13.

· Územie je určené zóny výroby, skladov a služieb, ktoré charakterom svojej výroby, alebo ich dopadov negatívne ovplyvňujú obytné a rekreačné funkcie obce.                                                                                                  

· Prípustné sú tiež funkcie :       

-

servisné služby, remeselné prevádzky výrobného charakteru,

-

služby maloobchodu a veľkoobchodu

-

logistické centra

-

zariadenia technickej infraštruktúry

· Neprípustné funkcie sú :

-

plochy bývania (mimo pohotovostných bytov), občianskej vybavenosti, športu a rekreačných areálov      

1.3.6
Funkčné plochy poľnohospodárskej výroby 
· Územia s koncentrovanou poľnohospodárskou výrobou predstavujú hospodárske dvory poľnohospodárskej výroby, ktoré pre svoje hygienické dopady na obytné prostredie nemôžu byť situované v ich blízkosti.

· V takých územiach sú prípustné tiež funkcie :

 -
objekty živnostenských činností výrobného charakteru

-
maloobchodné činnosti a služby

-
objekty pre ustajnenie zvierat, skladov krmív a výrobných technológii

-
záhradníctva

-
kompostoviska a zberné dvory

-
zariadenia dopravy a technickej infraštruktúry.

· Neprípustné funkcie sú :

-

plochy bývania (mimo pohotovostných bytov), občianskej vybavenosti, športu a rekreačných areálov      

1.4 Ďalšie regulatívy zástavby :
Mimo týchto regulačných kódov podľa bodu 1.3 sa stanovujú aj tieto regulatívy :
1.4.1
Pre obytnú zástavbu rodinných domov stanovuje :

-
V navrhovaných lokalitách stavebná čiara zástavby rodinných domov je stanovená na 6 metrov od hranice pozemku, v stiesnených pomeroch min. 2 metre.
-
Parkovanie aut musí byť riešené na vlastnom pozemku

-
Zastavanosť pozemkov vrátane doplnkových stavieb je max. 40% čo je koeficient 0,4 z celkovej plochy pozemku koef.1
-
Výškové obmedzenie zástavby je stanovené na dve nadzemné podlažia vrátane podkrovia.
-
V pôvodnej historickej štruktúre rodinných domov pri prestavbách a rekonštrukciách vychádzať z pôvodnej hmotovej skladby pri zachovaní výškového zónovania a sklonu strešných rovín. 
1.4.2
Pre obytnú zástavbu bytových domov stanovuje :

-
Zastavanosť pozemkov vrátane doplnkových stavieb je max. 40% čo je koeficient 0,4 z celkovej plochy pozemku koef.1

-
Výška zástavby
je max. tri nadzemné podlažia
-
Plochy parkovania a odstavné plochy musia byť riešené mimo verejných priestorov a ciest.

1.5 V oblasti výroby 

1.5.1
Drobné zariadenia obchodu a služieb bez výrobní je možne za podmienok splnenia príslušných noriem umiestňovať aj v obatnej zástavbe resp. môžu byť jej súčasťou.
1.5.2
Nové výrobné prevádzky umiestňovať v navrhovaných funkčných plochách výroby v blízkosti hosp. dvora poľnohospodárskeho družstva.

1.6 V oblasti ochrany prírody a životného prostredia.
1.6.1
Krajinnoekologické zásady

Súčasná krajinná štruktúra je limitujúca pre stavbu obchvatu, nakoľko tento je plánovaný v prostredí krajiny s nedostatkom prirodzených štruktúr. Rovnako limitujúca je pre poľnohospodárske využitie krajiny. Z tohto hľadiska je potrebné pamätať na dostatočnú tvorbu nových štruktúr.

1.6.2
Limity vyplývajúce zo stresových javov.

Tieto limity sú najviac určujúce pre výstavbu obchvatu, ale aj pre ostatné typy činnosti v krajine, najmä intenzívne poľnohospodárske využitie, nakoľko všetky tieto činnosti a zámery len prehlbujú doterajšie stresové javy, zvyšujú ich rozsah a intenzitu. Elektrické vedenie vysokého napätia je limitujúce pre rozvoj obce, hlavne západným smerom. Presmerovaním dopravného koridoru cesty II/536 južne od obce bude odstránený významný stresový jav z dopravy.
1.6.3
Opatrenia na zlepšenie pôsobenia štruktúry vnímanej krajiny.

Tieto opatrenia sú zahrnuté v predchádzajúcich návrhoch – napr. výsadbou zelene na stabilných krajinných štruktúrach (poľné cesty, hranice blokov) sa zlepší krajinný ráz, spestrí sa obraz krajiny a jej estetické vnímanie zo strany návštevníkov i domácich obyvateľov.

1.7 V oblasti kultúry a ochrany pamiatok  
1.7.1
V obci je nutné popri stavbách zapísaných  v zozname kultúrnych pamiatok / Rímskokatolícky kostol Sv. Mikuláša a zemianska kúria / je nutná aj ochrana pôvodnej zástavby rod. domov s bohatou výzdobou fasád. Úpravy a rekonštrukcie týchto objektov podliehajú pamiatkovej ochrane v zmysle zák. č. 49/2001 Z.z.
1.8 V oblasti  umiestnenia občianskeho a rekreačného vybavenia.

1.8.1
Podstatná časť občianskeho vybavenia je sústredená v centrálnej časti obce. Tu sa sústreďujú funkcie s celoobecnou pôsobnosťou, prípadne aj s regionálnou pôsobnosťou. Tento prípad bude výraznejší po prechode kompetencii na obecné samosprávy. Návrh v rozvojových lokalitách vymedzuje plochy pre občiansku vybavenosť tak, aby každá lokalita mala potrebné vybavenie, aj keď sa tu pripúšťa polyfunkčné využívanie vymedzených priestorov. V prevažnej miere sa jedná o obchodné a obslužné vybavenie.

1.8.2
rozšíriť rekreačno-športové plochy pri obecnom ihrisku západným smerom podľa návrhu územného plánu.
1.9
Zásady a regulatívy pre umiestňovanie verejného dopravného a technického vybavenia.

Dopravný systém navrhovaný v územnom pláne je záväzný. Nadväzuje na nadregionálne dopravné koncepcie vyjadrené v ÚPN VÚC Košického kraja. Dopravné koridory vrátane zelených pásov a priľahlých peších chodníkov sú zaradené medzi verejnoprospešné stavby.

Technické vybavenie územia zabezpečujú rozvodné systémy vody, el, energie, zemného plynu, slaboprúdové rozvody a systém kanalizácie vrátane čistiarne odpadových vôd. Všetky navrhované inžinierske siete  sú záväzné. Vymedzené koridory a lokalizované zariadenia ako sú trafostanice, vodojemy a iné technické zariadenia sú verejnoprospešnými stavbami.

Dopravné zásady.

1.9.1
Akceptovať trasy navrhovaného dopravného systému v obci podľa navrhovanej kategorizácie.

1.9.2 Rezervovať koridor pre budovanie obchvatovej komunikácie II/536 

1.9.3 Upraviť plochy zastávok pre verejnú autobusovú dopravu.

1.9.4
Vybudovať parkovacie plochy v rámci obce pri obecnom cintoríne, pred objektmi občianskeho vybavenia.

1.9.4 Zachovať koridory pre pešie chodníky popri cestách v obci .

1.9.6
Rezervovať koridory pre navrhované pešie trasy a cyklotrasy od Sp. N. Vsi popri ceste II/536.

Zásady technického vybavenia

1.9.7
Rešpektovať koridory pre rozvody el. energie, zemného plynu, kanalizácie a vodovodu, slaboprúdových rozvodov vrátane ochranných pásiem.
1.9.8
Rešpektovať potreby plôch pre vyhradené technické zariadenia ako je ČOV, vodojemy, trafostanice.a pod.
1.9.9
Akceptovať vymedzené plochy pre odvodňovacie rigoly v záujme ochrany pred povodňami.
2.0
Zásady a regulatívy pre zachovanie kultúrnohistorických hodnôt, pre ochranu a využívanie prírodných zdrojov, pre ochranu prírody a tvorby krajiny, pre vytváranie a udržiavanie ekologickej stability, vrátane plôch zelene.
V rámci ochrany kultúrnych a historických hodnôt na území obce sú potrebné odborné zásahy pri úpravách pamiatkovo chránených objektov v zmysle zák. č. 49/ 2001 Z.z. To sa týka aj zachovalej zástavby pôvodných domov.
Usmerňovať činnosť u území podľa zásad ochrany prírody popísaných v predošlých statiach s cieľom zachovania ekologickej stability územia.
Plochy zelene v sídelnej štruktúre odborne udržiavať a dopĺňať v nových rozvojových plochách podľa zásad stanovených návrhom.
Dopĺňať zeleň vo voľnej krajine podľa návrhu krajinno-ekologického plánu.
2.1
Zásady a regulatívy pre starostlivosť o životné prostredie.
· Dobudovať technickú infraštruktúru v obci podľa návrhu ÚPN.
· Vytvárať podmienky pre zmenu palivovej základne na zemný plyn.
· Zabezpečovať zvoz odpadu na organizovanú skládku a vykonávať zber väčšieho odpadu v cykloch podľa potreby s cieľom zamedziť vytvárania nelegálnych skládok.
· Estetizovať verejné priestranstva v centre obce a obvodových centrách.
Vymedzenie zastavaného územia obce.
V záujme hospodárneho využívania poľnohospodárskych plôch v dotyku so zastavaným územím k 1.1. 1990 návrh ÚPN počíta s rozširovaním zastavaného územia vo viacerých etapách, podľa potrieb rozvoja obce, v čase aktualizácie ÚPN. Pre prvú etapu návrh ÚPN oproti súčasnej hranici rozširuje hranicu zastavaného územia :

v severovýchodnej časti – lokalita Liehovarské pre bytovú výstavbu
v juhozápadnej časti – lokalita Za humnami pre IBV 
v severozápadnej časti – lokalita v rozostavanej lokalite IBV.
Pre druhú etapu bude nutné rozšíriť zastavané územie o lokality pre IBV – Liehovarské v severnej časti obce a priemyselný areál v južnej časti. Tu však bude potrebné posudzovať aktuálnu situáciu v čase.
Podrobnosti riešenia sú v grafickej časti návrhu.
Vymedzenie ochranných pasiem a chránených území.
V riešenom území sú nasledovné ochranné pásma :
OP 200 m od objektov živočíšnej výroby HD
OP ČOV 100 m
OP elektrických vedení, pri napätí od 1 – 35 kV 10 m, v súvislých lesných porastoch 7 m, pri napätí od 35 do 110 kV 15 m od krajného vodiča
ochranné pásmo zaveseného káblového vedenia s napätím od 1 – 110 kV vrátane 2 m od krajného vodiča na každú stranu
ochranné pásmo transformovne VN/NN 10 m od konštrukcie transformovne
ochranné pásmo pre plynovody a prípojky s menovitou svetlosťou do 200 mm 4 m
ochranné pásmo pre NTL a STL plynovody a prípojky, ktorými sa rozvádzajú plyny v zastavanom území obce 1 m
ochranné pásmo pre STL plynovody a prípojky vo voľnom priestranstve a v nezastavanom území 10 m
ochranné pásmo cesty II. triedy a III. triedy od osi  komunikácie mimo zastavané územie 15 m.
Manipulačné pásy popri vodných tokoch 4 m.
Chránené územie NPP Markušovské steny.
Plochy pre verejnoprospešné stavby, pre asanáciu a pre chránené časti krajiny.
· Pre verejnoprospešné stavby je nutné rezervovať plochy vyplývajúce z návrhu ÚPN. Plochy pre verejnoprospešné stavby pozostávajú z plôch pre :
· Plochy pre cestné komunikácie všetkých kategórii, parkovacie plochy a pešie trasy, vrátane navrhovanej obchvatovej komunikácie.
· Plochy pre rozvody technickej infraštruktúry, vrátane ich technických zariadení ako sú trafostanice, vodojemy, regulačné stanice zemného plynu a pod.
· Plochy navrhovanej občianskej vybavenosti v obvodových centrách.
· Plochy športu a ekostabilizačných plôch zelene.
· Plochy pre odvodňovacie rigoly.
· Plochy pre výstavbu sociálneho zariadenia.
Určenie časti obce pre ktoré je potrebné spracovať územný plán zóny.
S ohľadom na podrobnosť spracovania územného plánu nie je nutné spracovávať územný plán zóny pre miestne časti. Doporučujeme však spracovať podrobnejšie urbanistické riešenie pre centrálnu časť obce po upresnení investičného zámeru. 
Zoznam verejnoprospešných stavieb
Podľa požiadaviek obce boli medzi verejno-prospešné stavby zaradené nasledovné investície (v súlade s § 108 staveb.  zákona):
· občianska vybavenosť:
rozšírenie futbalového ihriska o ďalšie športové plochy,
Plochy občianskej vybavenosti v lokalite Liehovarské a v centre obce – nové námestie Dom sociálnych služieb.
Rozšírenie cintorína.
Navrhované plochy športu ihrisko v severnej a južnej časti obce.
· doprava:
Miestne obslužné komunikácie vrátane príľahlých rigolov, zelených pásov a chodníkov a parkovacích plôch.
Úprava odstavných pruhov pre autobusovú zástavku
Navrhovaný dopravný obchvat cesty II/ 536 v južnej časti obce.
· technické vybavenie:
Koridory a technické zariadenia technickej infraštruktúry.
Odvodňovacie rigoly pre zvod povrchových dažďových vôd.
- 
stavba vodovodu do obce Odorín napojením zo skupinového vodovodu Spišská Nová Ves – Liptovská Teplička
Na uskutočnenie verejnoprospešných stavieb možno podľa § 108 zákona č. 50/1976 Zb.o územnom plánovaní a stavebnom poriadku (stavebný zákon) v znení neskorších predpisov

pozemky, stavby a práva k nim vyvlastniť, alebo vlastnícke práva k pozemkom a stavbám obmedziť.
Schéma záväzných častí riešenia a verejnoprospešných stavieb.
V rámci návrhu ÚPN záväzné časti  sú :
Návrh funkčného využitia územia.
Plochy navrhovaného občianskeho vybavenia vrátane sociálnych služieb
Navrhovaný dopravný systém.
Koncepcia rozvodných inžinierskych sieti, vrátane ich technických zariadení vodovodná sieť s prívodným radom, vodojemom a vodným zdrojom,
rozvody el. energie všetkých druhov s potrebnými trafostanicami
rozvodná sieť zemného plynu
kanalizačná sieť s ČOV
Biocentrá a ekostabilizačné plochy
Spišská Nová Ves 

